Empaka z’obubina ziwuuba minisita Godfrey Kiwanda\nMINISITA Godfrey Kiwanda empaka z’obubina zimuwuuba. Atuuse ne mu Bukedde ayongere okumatiza lwaki empaka zino zirina okubaawo.\nAsisinkanye abakung'aanya n’abakozi ba Bukedde n’abategeeza nti empaka ezigenda okubaawo tezinoonya ba bubina bokka wabula abawala n’abakazi abaakula ffiga ennungi esikiriza omuntu okulabako.\nKiwanda eyakyadde mu Bukedde ku Mmande ku makya yasanyusizza abakozi be yayiseeyiseemu ng’abategeeza omulamwa gw’aliko n’agamba nti, waliwo abaamutegeera obubi ne bagamba nti abawala abanaawangula n’abanaavuganya bagenda kubakozesa ng’ekyobulambuzi.\nEkituufu kiri nti, abakyala bagenda kuyambako Uganda okumanyika olw’abakyala ababalagavu nga bwe kiri ku Miss Uganda wabula enjawulo eri nti, aba Miss Uganda batono mu sayizi ate ng’abagenda okuvuganya mu mpaka za Miss Curvy Uganda bagenda kuba bakyala bagimu. agambye nti ekyo kigenda kulaga abantu b’e Bulaaya nti tulina abantu ab’ebika eby’enjawulo omuli abatono n’abanene ate nga balina n’amagezi si ndabika yokka.\nMinisita yabuuzizza nti olaba n’empaka za Miss Tourism zennyini ezironda omuwala akola ng’akabonero k’ebyobulambuzi mu Uganda tebamuteekawo Abazungu ne bamulambula anaawangula empaka z’obubina lwaki balowooza nti bagenda kumufuula kyabulambuzi!\nKu kya nnalulungi, Quinn Abenakyo okumukyusaamu ku bw’Ambasada bw’ebyobulambuzi mu Uganda ne kiweebwa Anita Fabiola yagambye nti, Uganda erina ba ambasada bangi abagitumbula omuli Abenakyo, Zari, Fabiola n’abalala abalina abantu abangi ababagoberera naddala ku mikutu gya yintanenti.\nMu bufunze Minisita agamba nti, abakyala abanene abalina obubina, zino empaka zaabwe kubanga baludde nga basaba nti nabo bafiibweko.\nAnnie Mungoma eyaleeta ekirowoozo ky’empaka z’obubina naye yakyaddeko mu Bukedde n’ategeeza nti empaka zino zitandikira ku bawala emyaka 18 okutuuka ku ba 35.\nYategeezezza nti, abaakeewandiisa bali 260 nga tebannatandika na kuzitongoza mu bitundu eby’enjawulo mu Uganda wabula olwazitongoza, abakazi basiiba beewandiisa.\nMungoma agamba nti ekintu kino yakiggya Nigeria gy’aludde nga bamuyita n’agendayo asale empaka z’obubina kyokka agenda okulaba ng’ate abeeyo si balungi n’obubina bwa Bannayuganda bwakula bulungi okusinga obwabwe.\nEkirala kye yazudde nti, abakyala abanene ab’obubina babasosola ky’ova olaba abataagala mpaka zino zibeewo we bali naye bajjukire nti n’abanene bantu.\nSayizi y’obubina obugenda okuvuganya bugenda kusinziira ku nkula naddala omukyala agyayo omulamwa gw’akabina akalina ‘curve’ oba akeewunda nga kajjudde ‘hips’ ate ogatteko okunyumira engoye n’amagezi g’olina kubanga wajja kubaawo okuddamu ebibuuzo.\nObwongo bwetaagisa kubanga wagenda kubaawo empaka za Miss curvy Afrika mu August w’omwaka guno ne Miss Curvy World omuwanguzi wa Uganda gy’agenda okuvuganya.\nAgamba nti empaka zigenda kubaawo mu April wa 2019 ekibanyi kigwe n’amenvu.


Ekitongole kya Poliisi ekya CID ne CMI bizeemu okunoonyereza kukutemulwa kwa Kaweesi - Radio Simba, The Best Luganda Station in the World !\nEkitongole kya Poliisi ekya CID ne CMI bizeemu okunoonyereza kukutemulwa kwa Kaweesi\nEkitongole kya Poliisi ekikola okunoonyereza ku buzzi bw’emisanga ekya Criminal Investifations Directorate (CID) nga kiri wamu ne Chieftaincy of Millitary Intelligence (CMI) bizeemu buto okukola okunoonyereza kukutemulwa kwa AIGP Andrew Felix Kaweesi.\nKaweesi yakubwa amasasi wamu n’omukuumi Kenneth Erau ne Dereeva we Godfrey Wambewo nga 17, March 2017 ebbanga ttono nnyo nga yakava mu makaage e Kulambiro.\nAbasirikale abatuuka ku kifo awakubirwa Kaweesi nebanne amasasi CID ne CMI bazeemu okubakunya ku kitebe kya CMI e Mbuya. Okunoonyereza okupya kwazeemu ku biragiro bya President Museveni nga yavaayo nagamba nti okunoonyereza okwasooka kwabulamu.\nOmuliro gwokezza akatale e Kamwokya


LUGANDA PROVERBS AND THEIR MEANINGS! | Ekitibwa Kya Buganda\nPosted on November 6, 2017 by ekitibwakyabuganda\nBYE BAMUGAMBA BY’ATAWONGA\n… , NTI “LUBAALE ANZITA”.\nOmuntu bw’agaana okukola ebimugambibwa tasaana kwemulugunya ng’atuukiddwako obuzibu.\nBW’OVA KU BYANGE\n… NG’OGENDA KU WA NGATTO.\nEmmandwa ya Muwanga y’eraguza engatto. Omuntu gwe bagamba ebintu nga takkiriza gwe bagamba okugenda ku mmandwa eraguza engatto emumatize.\n…, AKUGOBYA NKAAGA.\nNkaaga z’empiki 16 ezaalika we zivudde. Omuntu azigobesa aba amanyl nnyo okwesa. Olugero lutulabula obutannyoomanga bantu be tuyigiriza ebintu kubanga bayinza okubiyiga ne babitusinza.\n…, BW’ASITUKA OKUZINA NGA GGWE OTUULA.\nOmuntu ng’oyo ayinza okuzina ng’abuuka n’akulinnya. Olugero lutulabula obuteemanyizanga nnyo bantu be tutamanyi bulungi.\nGWE BAAYOGEDDEKO KAMBE KAWAASE\n…, TEKAGGWAAKO MASANDA.\nOmuntu bwe bamala okumwogerako obubi, erinnya lye liba terikyayinza kulongookera ddala ne liddawo nga bwe Iyali nga tebannamwogerako.\n…, GANYWEBWA WA MWOYO.\nAmazzi g’oku luleeba ennyonyi zigazannyiramu era gagwamu ebibi bingi, kye gava gatanyweka, okggyako omuntu ow’omwoyo omugumu\n…, WALUMBE Y’AKIGABA.\nOmuntu bw’affa nga talaamye, ebintu bye babigabira mu kwabya lumbe Iwe.\n… NG’OLUTTA OW’ETTULU.\nOkubennanya ky’ekintu ekyangu ennyo. Olumbe olufuula omuntu muzibe bwe lusanga ow’ettulu, luba lusigazza kuziba limu Iyokka, anti ng’eddala Iyafa dda.\n…, KYE KIRYOKYA N’ENNUNGI.\nMu lugero luno, ekigambo ‘kwokya’ kitegeeza ‘kutta’. Amakulu g’olugero ge gana nti olumbe olutta abawejjere Iwe lutta n’ab’ekitiibwa.\n… KAKIRA EDDENE EDDWADDE.\nOmuntu bw’aba omutono nga mulamu asinga omunene omulwadde.\n…, Z’ATYABA ZE ZIMWOKYA.\nEkiwuka ekyo kiba n’obuti obukalu ku mabega. Omuliro bwe gukwata obuti obwo nga nakyo gukyokya. Waliwo abantu bangi abakola ebintu ne bibaviiramu olumbe oba okufa songa ebyo si bye baagenderera mu ku bikola.\nEYALI AFUDDE BW’OLEMALA\n…, NTI “KATONDA YANKOLERA!”\nOmuntu bw’awona obulwadde obw’amaanyi oba ekintu eky’engeri endala, n’alemala, tasaana kunyiigira Katonda nti yakola bubi okumulemaza. Asaana amwebaze olw’okumuwonya okufa.\nESSANYU LYE LYA MULALU\n…, BAMUBAJJIRA ENVUBA NG’AZINA.\nEnvuba gwe muti gwe bassangamu okugulu kw’omulalu aleme kugenda buli wantu. Envuba yalumyanga nnyo okugulu naye omulalu ng’ebyo tabiwulira. Omuntu asanyukira by’atasaanidde kusanyukira y’ayogerwako bw’atyo.\n… ENKALIRIZE EKISA TEWONA.\nEnnungu y’ensalika oba ebbwa wansi w’ekigere. Edda okuwonya ennungu baagikaliriranga ku muliro, omulwadde n’awulira obulumi bungi obw’omuliro. Okuggya mu bantu emize eminene oluusi kyetaagibwa okubabonereza ennyo awatali kubasaasira.\n…, ENKAAJUMBE TEMALA NJU.\nEssubi eriserekululwa ku nju enkadde ye nkaajumbe. Eryo teriyinza kumala nju mpya egyenkana obunene. N’omusika tatera kwenkana mu byonna nyo gw’aba asikidde.\n…, NGA LULI KU MUDDO LUGAAYA.\nBwe baba babuuza embazzi ey’okutta ensolo enfuge, nga yo eri ku muddo erya. N’omuntu bw’atyo, okufa era n’ebibi ebirala emirundi mingi bimutuukako nga tamanyi.\n…, TASSA MUKONO.\nOkukuuma obulamu ab’edda baakugeraageranya n’okusiika ebintu, ng’entungo, omuwemba, n’ebirala. Omuntu bw’aba asiika ebintu ebyo tawummuza mukono, bw’aguwummuza nga bisiriira. Obulamu bwaffe nabwo tusaana okubulabirira buli kiseera, tuleme kubwonoona Iwa bugayaavu.\nAMAANYI GA NABUGI\n…, GAMUKUBYA AKYALI MUTO.\nNabugi gwe gumu ku mituba egivaamu embugo ennungi ennyo, naye bwe gukula tegukomagika, kye bava bagukomaga nga gukyali muto. Abantu abeemanya eryanyi ne bajooga buli muntu batera okuttibwa nga bato.\nSSEBUWUFU BWA NGO\n…, TEBUYITIBWAMU MBWA.\nEmbwa teyinza kugenda ng’erondoola engo mw’eyise kubanga egitya. N’omuntu omuzira oba omukambwe bw’atyo bw’atiibwa.\n…, ANAABUSEREKA AKEERA.\nEssubi ekkade erisereka bwe bukaajumbe. Tebuserekeka; anaabusereka ky’ava asaana okubukeererako. Ebintu ebizibu byetaaga kukola ng’obudde bukyali buweweevu.\nEMPERA TEKWATA MAGULLU\n…, EKWATA KAMWA.\nOmuntu okulayira nti tagenda kutya tekimugaana kudduka ng’obulwa bukuze\n…, NG’OMUYIZZI AMAZE OKUTEGA.\nAbayizzi bwe bamala okutega ne Iwogooma ku kizigo, nga baagala ensolo eddukeko egwe mu bitimba. Olwo baba bogeera nga tebalina kye batya.\n…, NGA TALAGAANYE NA BAYZZI.\nBw’ofuuwa eng’ombe nga tolagaanye na bayizzi, bayinza obutajja. Ebintu byonna ebyetaaga abantu abangi, byetaaga kumala kulagaana nabo.\n“ABAKULU BALYA BULUNGI”…\nOmuddu eyeegombanga ennyo okulya ku birungi mukama we by’alyako ye yalinnyanga ku kintu n’awanula olusuubo. Naye olusuubo bwe lwakutukanga ng’agwa nalwo. Mukama we bwe yakimanyanga ng’eyamwalula esiridde. Abaddu abamu beegezanga ne mu bintu bya bakama baabwe ebirala. Kya kabi nnyo omuntu okululunkanira ebitali bibye.\n“ABAKULU N’ABAKULU TEBASEERANA MUKUBI”…\nNGA SI ZA MUNNYO.\nOlugero lututegeeza nti ebintu ebirungi n’abakulu bayinza okubikaayanira.\n“AGAASAAKA GE GATTULA”…\nAmannyo g’ensaamu esaaka tegafaanana n’ag’ettula. Olubugo bwe baluttuza ensaamu esaaka lufaanana ne lwe baasaaka ne bataluttula. Omuntu bw’aba ne mutoowe amufaanana ate nga mulungi kyava amwenyumirirrizaamu ng’agamba nti, “Ndaba fembi twava mu lubumbiro lumu”.\nOW’EBBUBA TALAGA NAKU.\nOw’ebbuba tayinza kwesiga mukaze we. Bulijjo amulowooleza kukola bikyamu. Kyava tayagala kumulaga naku z’aliddirako ng’abaddeko gy’agenda. Alowooza nti omukazi obutamanya naku bba z’aliddirako kimugaana okukola ensobi.\n“AKATONO OKALYA NE MUNNO”…\nBW’AKWATA ENKUKUNYI ANYIGIRA KU KINKUMU.\nEnkukunyi teriibwa, kyava takuwaako, naye ate era kiba kizibu munno okukuwa ku buli kantu k’aliddeko.\nAWA WA KIBUNGU.\nOmwana atannamera mannyo y’ayitibwa ow’ekibungu. Nyina bw’alowooza nga tewali alimuwa byakulya n’akkuta nga ye afudde kyava amuwa ebiriibwa ebya buli ngeri ne by’atasobola kuluma oba okugaaya.\n“AWALI EDDIBU TEWALUMA”…\nNGA SI GWE BALIKUBYE.\nOmuntu tayinza kumanya bulumi obutuuka ku mubiri gwa munne, kyava asobola okwogera bw’atyo.\nBW’AVAAWO ABAYITA ‘BALANGIRA’.\nTekiba kyangu omugenyi okukangavvulira abaana mu maka gaabwe nga bamukolerako ekyejo. Bwe wabaawo abagambako, addamu nti, “Abaana mubaleke bazannye”, naye bw’addayo eka n’aboogerako ebibi byonna, ng’abayita na ‘balangira’. Kyandibadde kirungi okutegeeza bannaffe ensobi ze bakola okusinga okubageya.\n“BAATWAYA, BAATULEKERA KI!”…\nOMUGOGO ALAGA GUMU.\nAbaayi tebatema ttooke limu mu lusuku. Omuntu okwogera bw’atyo aba anoonya kusaasirwa nnyo.\n“BADDEREEVA ENSIMBI BAZIYOOLA MU MAKUBO”…\nNTI GGWE BAKUKWATA OMUKONO NGA BAYOOLA?\nEnjogera eyo ya kuzannyisa kigambo ‘kuyoola’. Baddereeva ensimbi nabo bakola nkole.\nNGA BAMUGAMBYE GW’AYAGALA.\nOmuntu bw’aba ne munne gw’ayagala abantu ne bamwatuukiriza tafaayo nnyo, olw’okwagala kw’aba nakwo.\nAb’obuggya bwe balaba nga bannaabwe bafunye ebirungi tebasanyuka.\nOmuntu ayinza okutya okwatulira munne ebigambo ebinene ebimukwatako, n’ayogera nga yeetooloola bw’atyo.\nOkugaana omuntu okugula ekintu ky’ayagala olwokubanga bakiseera, ate nga ggwe tojja kumwazika kikyo, tekiba kirungi.\nPaul Ssemaluulu (PhD)\nTel 256 702 271957\nFiled under Proverbs(Engeero) |\t5 Comments\nMuyama on August 13, 2018 at 8:47 am said:\nThis is really helpful…Thank you\nmark kavuma on October 25, 2018 at 3:11 pm said:\ni want to help me find a proverb of “kya mumi”\nA. Kiwanuka-Musoke on January 22, 2020 at 9:43 am said:\nMmanyi nti “ akumalako ebintu” naye mbadde nkyanyumirwa!\nKiyegga Robert on April 23, 2020 at 5:32 pm said:\n”Okubonaabona sikuffa” lugwayo lutya\nBeatrice Kyamazima on May 17, 2020 at 8:43 pm said:\nSearching the Luganda proverb:. Ne Gwozadde Akukubila engoma nozzina


Bukedde Online - Mulunde ebyennyanja - Museveni\nMulunde ebyennyanja - Museveni\nEbigambibwa okuba ebyokoola bisasamazza ab’e...\nSikyalina mukwano eri mukyala wange\nAdded 17th July 2019\nMuseveni ng’asala keeki n’abakulembeze abakyala e Lugogo eggulo.\nPULEZIDENTI Museveni awadde Bannayuganda amagezi okulunda ebyennyanja buli asobola kubanga bisoboka, byetaaga ekifo kitono, birina akatale ate tebyetaaga ssente nnyingi.\nMuseveni eyabadde asisinkanye abakulembeze ba NRM okuva mu disitulikiti z’amassekkati ga Uganda omuli Luweero, Mpigi, Mukono, Buikwe, Butambala, Buvuma, Gomba, Kayunga, Nakaseke ne Nakasongola, yabasabye okusaasaanya enjiri mu bantu ba wansi nti obulimi bwokka bwe bujja okuggya Uganda mu bwavu. Yabadde Lugogo mu kisaawe kya Cricket eggulo ku Lwokubiri.\nYagambye nti buli maka geetaaga okwettanira okulima n’okulunda basobole okwebeezaawo kuba bafunamu emmere, esigaddewo ne bagitunda okwefuniramu ensimbi.\nMuseveni agamba nti okulima ebintu ebimu ng’ebikajjo, ppamba n’ebirala byetaaga ebyuma eby’amaanyi nga tulakita, ssente nnyingi n’ettaka ddene abantu abasinga bye batalina so ng’ebyennyanja osima kidiba ng’obissaamu ng’otandika kubiwa mmere ne bwe kitabeera kinene kibimala.\nAbakulembeze bonna abaabadde mu lukiiko baayongedde okukikooneramu Museveni yeesimbewo mu kulonda kwa Pulezidenti mu 2021 nga tavuganyiziddwa muntu yenna mu kamyufu ka NRM.\nMuseveni yategeezezza nti, NRM yajja mu buyinza okusomesa abantu b’awansi ebintu ebimu bye batamanyi omuli n’okubeera nti omuntu asobola okulima emmere ku ttaka ettono ly’alina n’awona okufa enjala n’abantu be ate n’atundako n’aba ne ssente mu nsawo.\nKwe kusaba abakulembeze ku mitendera gyonna babisomese be bakulembera. Ku mukolo guno ogwajjuzza ekisaawe kya Cricket e Lugogo, abakulembeze abakazi mu NRM baatonedde Pulezidenti Museveni keeki gye baakoze mu bbaasi nga kuliko n’enkoofiira ng’eyiye gy’ayambala olwo ne bassaako ebigambo: MZEEI FOR 2021 (ekitegeeza nti Muzeeyi gwe twagala mu 2021).\nKeeki eno Pulezidenti yagisaze n’abakyala bano wakati mu nduulu ey’oluleekereeke ng’abalala bwe bakuba emizira n’engalo okwongera okukkaatiriza obuwagizi bwabwe.


Bukedde Online - Owa North Korea aggyeeyo bbomu endala\nOmuyizi w'ekyambogo afumitiddwa ebiso mu...\nBamutemyetemye ng'abaagala ssente zeyatunze...\nAKASATTIRO keeyongedde mu kitundu kya Korea Peninsula bwe kizuuse nti North Korea tennaweera, eteekateeka kutulisa bbomu nnamuzisa endala ekubisaamu emirundi 12 mu bbomu gye yatulisizza ku Lwomukaaga n’ereeta Musisi mu mawanga ag’omuliraano okuli China, Russia ne South Korea.\nEmizinga gya Hyunmoo II, South Korea gye yatulisizza eggulo.\nBbomu ya North Korea gye yatulisizza ku Lwomukaaga ey’ekika kya Hydrogen bomb (H-bomb) yakanze Amerika n’amawanga gakirimaanyi olw’amaanyi n’obulabe bwayo ng’ekubisaamu emirundi munaana bbomu nnamuzisa Amerika gye yakuba n’esaanyaawo ekibuga kya Japan ekya Nagasaki nga August 9, 1945.\nBbomu nnamuzisa ekika kya H-Bomb, Pulezidenti wa North Korea, Kim gy’ategeka okutulisa.\nEra ekubisa emirundi esatu mu bbomu nnamusiza Amerika gye yakuba ekibuga Hiroshina nakyo ekya Japan nga August 6, 1945 nga bbomu zino zombi zaakutula Japan enkizi olwo Ssematalo owookubiri, ‘ World War II’ (1939-45) n’akoma awo.\nAmaanyi ga bbomu nnamuzisa Amerika ze yakuba Nagasaki ne Hiroshima galabikira ku bantu be zattirawo Hiroshima (150,000) ne Nagasaki (80,000) ate oluvannyuma abantu abasoba mu kakadde baafa n’abalala ne batuusibwako ebisago eby’olubeerera olw’obutwa mu mibiri n’obulemu obulala.\nOmukulembeze wa North Korea, Kim Jong Un olwamaze okutulisa bbomu nnamusiza ne yeewaana nti kati Amerika terina ky’esinga North Korea, kubanga nayo efuuse kirimaanyi era Pulezidenti Donald Trump bw’abaamu akakunkuna mw’ekyo, agezeeko okubalumbagana.\nBbomu eno, H-bomb, Kim Jong Un yagambye nti esobola bulungi okuyungibwa mu mutwe gwa mizayiro eyitibwa Hwasong-12 ey’ekika kya Intercontinental ballistic missile (ICBM) erina obusobozi obukuba n’okusaanyaawo ekibuga kyonna ku ttaka lya Amerika.\nCHINA ESABYE OWA NORTH KOREA\nChina nga ly’eggwanga erisinga okukolagana ne North Korea bw’etegedde ku nteekateeka za Kim Jong Un okutulisa bbomu nnamuzisa endala, Pulezidenti Xi Jinping n’amusaba obutakikola kubanga okugezesa kwa bbomu eyasoose kwaleese obutabanguko mu kitundu okwabadde musisi eyayuuguumizza ebyalo ebyesudde mayiro 1,000 erudda n’erudda.\nBakomando ba South Korea nga beetegekera olutalo.\nNg’oggyeeko okuyuuguuma ettaka, bbomu eya nukiriya North Korea gye yagezesezza, yavuddeko okugwa kw’ebbeeyi y’amakampuni ku butale mu mawanga aga Asia agasinga obungi omuli China, South Korea, Japan, Malaysia, Singapore, Taiwan, Hong Kong n’awalala ng’abantu batidde nti North Korea yandisaanyaawo ensi.\nPulezidenti Jingping yasabye Kim Jong Un obutaddamu kugezesa bbomu n’agugumbula ne Amerika olw’okukwata obubi ensonga za North Korea naddala enteekateeka eya Pulezidenti Trump okutiisatiisa okusumulula olutalo ku North Korea ng’akimanyidde ddala nti ekyo tekisoboka.\nJinping yazzeemu n’okuwera nti China tejja kukkiriza bya kussa nnatti z’ebyobusuubuzi ku North Korea kubanga okwo kuba kubonyaabonya bantu ba North Korea abaabulijjo abatalina kakwate ku byabufuzi bya Kim Jong Un.\nGye buvuddeko ekibiina ky’amawanga amagatte kyayisa ekiteeso ekyawagirwa amawanga gonna okuli China ne Russia okukaliga North Korea nnatti z’ebyobusuubuzi n’okussa ebibonerezo ebikakali ku makampuni agakola bizinensi ne North Korea kyokka lipoota eyafulumiziddwa ttivvi ya CNN ey’omu Amerika yalaze ng’ensalo ya China ne North Korea ekyayingiza n’okufulumya ebimotoka ebijjudde ebyamaguzi okuva e China nga biyingira mu North Korea.\nS.KOREA NAYO EGGYEEYO MIZAYIRO NE YEEKAALIISA\nAmerika n’amawanga bwe balinnya mu kimu nga Japan ne South Korea gaabadde gakyegeyaamu ku ky’okukolera North Korea, ne kizuuka nti Kim Jong Un tannaweera, aliko bbomu endala gy’ateekateeka okugezesa.\nKino kye kireeseewo akasattiro mu kitundu ekya Korean Peninsula, nga South Korea ky’ekoze, kwewaggula ku Amerika, Pulezidenti Mooon Jae-In n’alagira bajenero be okukuhhaanya emizinga ne mizayiro ne bazitulisatulisa mu bbanga okumpi n’ensalo yaabwe ne North Korea.\nEgimu ku mizinga ne mizayiro South Korea gye yaggyeeyo kuliko ne Hyunmoo ballistic missiles ez’omutawaana nga zino bakira zikubwa okuva mu bimotoka by’amagye ng’egimu gigwa mu mazzi ate emirala nga South Korea yennyini egibaka n’egisaanyaawo nga yeeyambisa ebyuma bya Amerika ebiyitibwa Terminal High-Altitude Area Defense (THAAD).\nEkitongole ky’amawulire mu South Korea ekya Yonhap News Agency kyategeezezza nti ebyokulwanyisa South Korea bye yagezesezza kwabadde kuweereza Kim Jong Un bubaka nti bamwetegekedde ssinga agezaako okubakolako obulumbaganyi.\nTRUMP ATUUZIZZA BAGENERO\nWabula Amerika teyasanyukidde kya South Korea nayo okugezeza ebyokulwanyisa byayo nga kino Minisita wa Amerika ow’ebyokwerinda, Gen. James Mattis agambye nti kikontana n’amateeka g’ekibiina ky’amawanga amagatte.\nGen. Mattis yasinzidde mu lukungaana lwa bannamawulire lwe yatuuzizza ku White House bwe yabadde ava mu kafubo ne Pulezidenti Donald Trump okwegeyaamu ku kiddako oluvannyuma lwa North Korea okugezesa bbomu nnamuziza.\nTrump yayise bagenero be ab’oku kitebe ky’ebyokwerinda Pentagon abaakuliddwa omuduumizi w’amagye ga Amerika, Gen. Joseph Dunford Jr. ne beevumba akafubo akeetabiddwamu n’akulira bambega ba Amerika ab’ekitongole kya Central Intelligence Agency (CIA) Mike Pompeo n’omuwabuzi wa Trump mu byokwerinda H.R. McMaster.\nGen. Mattis yategeezezza oluvannyuma lw’akafubo ako nti ekya Amerika okusaanyaawo North Korea ku maapu y’ensi yonna kati kisoboka ssinga Kim Jong Un kamutanda ne yeeyambisa bbomu eya nukiriya ku Amerika oba ensi yonna ey’ekinywi ne Amerika.\nPulezidenti Trump tannavaamu mwasi era akafubo ke ne bajenero bwe kaawedde, teyayogedde eri bannamawulire wadde okussa obubaka ku mukutu ogwa Twitter nga bw’atera okukola.


Bukedde Online - Abantu 10,000 baakujjanjabwa mu wiiki yâ€™ebyobulamu e Kyaggwe\nAbantu 10,000 baakujjanjabwa mu wiiki yâ€™ebyobulamu e Kyaggwe\nBannakyaggwe beesunze Kabaka\nOmukozi wa bbanka agudde mu mukoka nâ€™afi...\nâ€˜Abajapaani bakoppa amageziÂ ku bantu ababasinga ate ne bagazzaayo mu nsi yaabwe ne bagassa mu nkola nga bayiiya ebintu ebyâ€™enjawulo. Njagala naffe tuyige akakodyo kano, amageziÂ ku byâ€™obulamu agali mu mwoleso guno mugakoppe mugazzeeyo mu masaza gammwe gayambe okusitula omutindo gwâ€™ebyobul\nâ€˜Abajapaani bakoppa amageziÂ ku bantu ababasinga ate ne bagazzaayo mu nsi yaabwe ne bagassa mu nkola nga bayiiya ebintu ebyâ€™enjawulo. Njagala naffe tuyige akakodyo kano, amageziÂ ku byâ€™obulamu agali mu mwoleso guno mugakoppe mugazzeeyo mu masaza gammwe gayambe okusitula omutindo gwâ€™ebyobulamu mu bwakabaka bwa Buganda,â€™ Walusimbi bwe yagambye.\nKatikkiro yakubirizza Obuganda okutumbula ebyobulamu nga balima emmere emala nâ€™okuyiga endya eyâ€™omulembe, okwejjanjabisa mu bwangu nga bafunye endwadde, ate nâ€™okuwagira abantu abafuddeyo okuyiira eddagala eriva mu miti nâ€™ebintu ebyangu okufuna ngâ€™ emiddo nâ€™ebirime.Â Yagambye ntiÂ enkola zino zijja kuyamba abantu okuba abalamu nâ€™okukola emirimu okukulaakulanya ensi yaabwe.\nKATIKKIRO yeebazizza abawaddeyo eddagala\nKatikkiro yeebazizza kkampuni ya Quality Chemicals eyatonye eddagala eribalirirwamu obukadde bwâ€™ensimbiÂ 10 liyambe okujjanjaba abantu nâ€™okutumbula omutindo gwâ€™ebyobulamu. Kabaka agenda kutongoza omwaka gwâ€™ebyobulamu enkya nga SeptemberÂ 16 ku mbuga ya Ssekiboobo mu Kyaggwe.\nKu mukolo guno Ssekiboobo Alex Benjamin Kigongo yategeezezza nti enteekateeka zonna ezâ€™okwaniriza Kabaka ku mikolo gyâ€™oku LwokutaanoÂ ziwedde nâ€™asaba Obuganda okujja mu bungi okwaniriza Omutanda mu ssanyu.\nSsekiboobo yagambye nti Kabaka Ronald Muwenda Mutebi ajja kusimba ejjinja ku ssomero lyâ€™abaana abalondebwa ku nguudo, alambule omwoleso, oluvannyuma alabikeko eri Obuganda ate era abugabule, ate okugabula nga kuwedde alambule ekifo kyâ€™emizannyo ekya Festino Cite, awategekeddwa mmotoka zâ€™empaka, pikipiki, ekigwo ekiganda, empaka zâ€™okuwuga, nâ€™ekivvulu kye nnyimba nga Obuganda bumusanyusa.\nOmwoleso gwâ€™ebyobulamu gutegekeddwa obwakabaka bwa Buganda nâ€™ekitingole kya Cultural Root Foundation era gwetabiddwamuÂ ebitongole byâ€™abalimi nâ€™abalunzi, abasuubuzi, abâ€™ekitongole kyâ€™ebisolo byâ€™omu nsiko nâ€™amakampuni agâ€™enjawulo nga gwa kuggalwawo ku Ssande nga September 18.\nnabagereka alumbye abakabassanya abawala\nNabagerekaÂ Sylivia Nagginda alumbyeÂ abasajja abakulu abeefunyiridde okuganza abawala abato, nâ€™agamba nti abasinga babazaalamu ngâ€™ate tebalina gye babatwala ne baboonooneraÂ ebiseera byabwe ebyâ€™omu maaso.\nAbakyala yabawadde amagezi okwekebeza kkansa wâ€™amabeera ne nnabaana buli kiseera kubanga bifuuse ebyâ€™obulabe eri obulamu bwabwe.\nYabadde asomesa abantuÂ ku ssomero lya Sir Apollo Kaggwa e Kirondo mu Ggombolola yâ€™e Nakisunga, Mukono ku Lwokubiri ngâ€™atongoza wiiki yâ€™ebyobulamu.\nEyakulidde enteekateeka eno Dr. Donald Muguluma yagambye nti bagenda kujjanjaba abantu abasoba mu 10,000 e Nakisunga, Nakifuma, Buikwe ne ku kitebe kyâ€™essaza mu Ggulu e Mukono.\nDIRECTORyggJSemakulaMusisiAbâ€™e Makindye basalidde munnaabwe ogwâ€™okufa\nAbasuubizza omusaala omusava\nSijja kugoba Basudani na Banyarwanda - Besigye\nMaama Bikuta; Ayamba bba ku fiizi z'abaana,aguze kibanja, awola n'essente mu bikuta\nEngeri gye baakozesezza mukwano gwa Zebra Ssenyange 'Mando' okumulondoola


Bukedde Online - Omukazi eyabadde agezaako okkula omusajja bamwebaseeko kirindi\nBeekalakaasizza ne baziba oluguudo\nAgambibwa okubba embaata yeegaanyi ne yeek...\nAdded 6th June 2017\nAbakwatiddwa ku by'okusobya ku mukazi ekirindi\nABAVUBUKA basatu abagambibwa okubeera ab'emikwano bakwatiddwa lwa kwekobaana ne bakozesa omukazi wa munnaabwe kirindi, oluvannyuma lw’okumukuba.\nBino bibadde mu Ndeeba mu zooni ya Kajubi webayita mu Mayuuni, omuvubuka Ismah Kayabula amanyiddwa nga ‘Manicure’ omusiizi wa Cutekisi, bwe yagenze mu bbaala ya Dancers ku luguudo lw’e Salaama okwesanyusaamu, eyo gyeyasanze maama w’abaana Jane Luwedde naye eyabadde agenze okwesanyusaamu mu kiro ekyakeesezza ssande.\nBaakwataganye, era Kayabala naatandika okumugulira omwenge neby’okulya ppaka budde kukya, , ku mmande ku makya yasazeewo amuleete awaka asasule byeyalidde naye naakkiriza, Kayabala agmba bweyatuuse awaka banne baasulawo nabo bagaanye okumuggulira nga bagamba nti tebasobola kumuleka kusanyuka yekka nga bbo tebalina ate nga ssente zabadde zimuweddeko nga tasigazizzaawo za loogi.\nOluvannyuma lw’akaseera nga bakonkomalidde wa bweru n’omukazi, banne bamwefuulidde ne bamukuba mizibu n'azirika, olwo ne bayingiza omukazi gwe yaleese munda ne bamukozesa, Kayabala olwazze engulu yaddukidde ku poliisi mu Ndeeba emuyambe, era yagenze okutuuka ku muzigo ng’omukazi bali mu kunyumya kaboozi n’omu ku banne ba Kayabala ayitibwa Albert Mukiga, kyokka ng’abalala batudde basakaanya, bonna ne bakwatibwa.\nAbakwate kuliko; Albert Mukiga, Bosco ne Musa ne Jane Luwedde, mu kuswala okungi, Luwedde yeegayiridde poliisi emusonyiwe emute, kubanga ajja kuswala mu baana be.\nBwebamubuuzizza bba omutuufu ku bavubuka bonna, yeegaanye Kayabula n’asonga ku Mukiga gwe bamusanze naye mu kikolwa, n'agamba nti wadde Kayabula yaguze omwenge, naye Mukiga yaalabika obulungi.\nKayabula kimubuuseeko, n'asaba Mukiga ne banne okumuliyirira 10,000/- agende yeejjanjabise abalekere omukazi, baazisonze ne bamusasula bwe batyo ne bateebwa, abakwate bagguddwaako omusango gw’okukuba Kayabula ku fayiro SD: 16/05/-06/17.\nAbakolera ku leerwe mu Ndeeba babawadde nsalessale\nBannakampala batambudde okujjukiza abantu nti obulwadde bwa Fisitula gyebuli era bukyeriisa nkuuli\nMinisita Byandala ayimbuddwa\nMinisita Byandala akubye munnamawulire eng'uumi\nGavumenti ereese abajulizi 15 ku musango gwa Byandala


Bukedde Online - Lwaki emyala gikolebwa ne gataggwa\nMusisi akwasizza Katikkiro ettoffaali lya bukadde 14: Lukwago agaaniddwa okuyingira City Hall\nGavt. ezimbye taapu 22 ez'amazzi ag'obwere...\nBANNAKAMPALA abasula mu bifo by’omwegotteko basattira olwa sizoni y’enkuba etandise.\nBeeraliikirivu nti endwadde eziva ku mataba n’obujama omuli kkolera, omusujja gw’omu byenda (typhoid) zigenda kwongera okwegiriisa zitte abantu.\nBeemulugunya nti emyala eminene egyetaagisa okuzimba tegikoleddwa.\nEBIFO EBITERA OKUTAWAANYIZIBWA AMATABA;\nMu ggombolola y’e Lubaga ebitundu byonna omuyita omwala gw’e Nalukolongo omunene abatuuze babyogeddeko bwe bati; Kansala ku ggombolola y’e Lubaga James Ssekidde yagambye nti okutandikira mu Ndeeba, Nalukolongo, Kitebi, Wankulukukku, Nateete byonna bibi.\nEbifo ebirala biri Busega n’ebyalo ebituuka ku luguudo lwa Northern Bypass naddala ebiriko olutobazzi lw’ekitoogo.\nOmutuuze w’e Nalukolongo Christine Nalukenge yategeezezza nti amataba mu Lubaga gava ku mwala gw’e Nalukolongo.\n“Omwala gumu ogutwala amazzi gonna singa gukolebwa nga bw’olaba emyala emirala togenda kuddamu kulaba ku mataba” 'Nalukenge bwe yawabudde.\nN’agattako nti KCCA egezezzaako okugogola omwala gw’e Nalukolongo kubanga ebadde ekozesa tulakita n’abakozi kyokka kiyinza obutamalaawob mataba nga tegunnaba kukolebwa. N’abantu abasuulamu kasasiro nakyo kizibu kinene.\nAbantu singa naffe twefaako ne tuba bayonjo tugenda kwewala endwadde eziva ku bujama.\nOmwala gwa Lubigi omunene gukoze nnyo kyokka abamu ku batuuze n’abakulembeze mu ggombolola eno bagamba nti tegwaggwa.\nKansala w’e Makerere ku ggombolola y’e Kawempe era ng’atuula ku kakiiko akateesa ku byobulamu Hamza Faruk Kazungu yagambye omwala gwa Lubigi gukoze nnyo ku mataba mu ggombolola y’e Kawempe naye ekizibu tegwaggwa.\n“Omwala baagukomya wakati. Gye guyiwa amazzi tegwatuukayo nga bazimba. Batuyambe bagukole guggwe, “ Kazungu bwe yagambye.\nYategeezezza nti ebifo ebisinga obubi mu Kawempe era abatuuze gye basattira kati biri mu Muluka gwa Bwaise III ne II. Mulimu zooni nga Kamalimali, Katoogo, Kawaala Kafunda. Ate mu Bwaise II mulimu Kimombasa, Mambule, mu Lufula- Kaleerwe ne Kivvulu.\nKansala yagasseeko nti omwala gwa Lubigi gwalibadde guyambye naye tegukoze kimala kubanga tegwaggwa.\n“Gwamalawo obuwumbi bwa ssente 22 naye abaagukola baategeeza nti baagumala bulungi kyokka gwakoma awo. Batuyambe bagumalirize kubanga embeera mbi' Kazungu bwe yagambye.\nE Kyambogo, Banda, Kinawattaka, Kitintale ne Bugoloobi abaayo amazzi gabasuza tebeebase.\nAmazzi gasinga kutawaanya batuuze b’e Namuwongo naddala ekitundu ekiri ku luguudo lw’eggaali y’omukka. Wano amazzi gajjula mu buyumba bw’abatuuze ate bangi nga tebalina kaabuyonjo olwo ne gujabagira.\nEbifo ebirala kuliko omwala gwa Nabisaalu, Gaba mu Katoogo, Mu zooni ya Nkere, Katwe Kinyolo, n’ekimu ku kitundu ku Kansanga.\nKCCA egezezzaako okukola enguudo n’egimu ku myala naye abamu ku batuuze batawaanyizibwa amazzi olw’okuba baazimba mu lutobazzi. Kino KCCA yakyogeddeko n’etegeeza nti tewali tteeka likkiriza kuzimba mu lutobazzi era abamu batawaanyizibwa amataba olw’okuba baazimba mu kkubo ly’amazzi.\nAbamu ku bakulembeze n"abatuuze bategeezezza nti ebifo bingi KCCA ebadde ebitereezezza.Ebifo ebizigaddemu amataba kuliko paaka enkadde, Kisenyi, Kamwokya n’ekitundu kya Mukwano.\nBadereeva bategeezezza nti basaba babakolere ppaaka ya enkadde n’endala ez’obwannannyini .


Ebyobulamu | Dembe FM 90.4 - Part 7\nLast updated: April 7, 2020 - 5:54 am (+03:00)\nAmalwaliro e Mubende gasumusiddwa\nBya Magembe Sabiiti Ministry ye by’obulamu eriko amalwaliro gesumusizza okuva ku mutendera gwa health center 11 okudda ku Heath center 111 mu district ye Mubende. Ssentebe wakakiiko ke by’obulamu ku lukiiko lwa district ye Mubende Lubowa Deo akakasizza okusumusibwa kwamalwaliro gano okuli Butawata health center […]\nBya Shamim Nateebwa Gavumenti esabidwa okwongera amaanyi mu kutuusa obujjanjabi eri abantu, abaina endwadde ezolukonvuba. Okusaba kuno wekujjidde nga Banna Uganda bangi abeetaga obujjanjabi naye nebatasobola kubufuna nga bali 11%. Rose Kiwanuka, Ssenkulu w’ekitongole kya Palliative care Association of Uganda ababudabuda abalwadde agamba nti ensimbi […]\nUganda ewezezza Omusaayi ogumala.\nBya Damali Mukhaye. Ekitongole ekikola ku by’okugaba ko n’okutereka omusaayi ekya Uganda blood bank kitegezeza nga amalwaliro agategeeza abalwadde nti tegalina musaayi bwegalimba, kubanga kakano omusaayi gwebalina gusobola okudukirira buli agwetaga. Bwabadde ayogerera mukugaba omusaayi wano ku Kampala international school Uganda, Joan Odyek okuva mu […]\nOkukebera kabootongo kati kwabuwaze mu bakyala ab’emuntu\nBya Ben Jumbe. Government etegeezeza nga abakyala ab’embuto bonna bwebagenda okutandika okubakebera obulwadde bwa kabotongo mungeri yabuwazze nga kwogasse ne mukenenya . Bwabadde ayanjula amateeka amapya agegenda okulwanyisa akawuka ka mukenenya, akola ku by’okulwanyisa mukenenya mu ministry eno Dr. Joshua Musinguzi, agambye nti obulwadde buno […]\nBanakyewa baagala sigala ayongerweko omusolo.\nBya Ndaye Moses. Ebibiina by’obwanakyeewa ebirwanyisa okukomonta segereti bisabye gavumenti nate okwongera ku musolo gw’etaka ku taaba, kino kyongere okukendeeze kubamukozesa. Bano bagamba nti government egwana egoberere ekyalagirwa ekibiina ky’amwanga amagatt nti taaba atekebweko omusolo gwa bitundu 70%. Kati twogedeko naakulira ekibiina ekya Uganda National […]\nEby’okuwera abafuuweta sigala mu bantu bikyagaanye.\nBya Damali Mukhaye. Ekitongole ekya KCCA kitegeezeza nga bwekitanateeka munkola kaweefube w’okulwabyisa abafuuweta sigala mulujudde nga bwebaali baasubiza Twogedeko n’amyuka ayogerera ekitongole kino Robert Kalumba naagamba nti enkola eno tenatandika kutekebwa munkola, wabula nga singa kino kitandika abafuweta sigala baakukajutuka. Muteeka lino singa omuntu akwatibwa […]\nSsabasajja wakuggalawo tabamiruka w’abavubuka\nBya Shamim Nateebwa. Ssaabasajja Kabaka Ronald Muwenda Mutebi 11 asiimye okulabikako eri obuganda olwaleero mukuggalawo ttabamiruka wa bavubuka agenda okuberawo leero wali ku hotel African. Ttaba miruka ono yoomu ku bikujjuko bya jjubirewo era nga agenda kutambulira ku mulamwa ogugamba nti okutekateka abavubuka saako nokubakubiriza […]\nAsatu batendekeddwa mu by’obulamu by’abakyala.\nByaNsereko Balikuddembe. Abantu abasoba mu 31 bebafunye amabaluwa mu byobulamu eby’a bakyala [Reproductive Health] okuva mu tendekero elya Nsamizi Training Institute of Social development e Mpigi. Bwabadde okwasa abantu bano amabaluwa, akulira etendekere ly’ebyobulamu e makerere elya (Public Health), Dr.Rhoda Wanyenze) agambye nti wabaddewo obwetavu […]\nKatikiro wa Buganda alambudde abalimi mu singo.\nBya shamim Nateebwa. Katikkiro Charles Peter Mayiga yalambudde abalimi b’emmwanyi mu gombolola ye Ssekanyonyi mu Ssaza lye Ssingo ng’omu ku kaweefube w’okunnyikiza enkola ya Emmwanyi Terimba egendereddwamu okujja abantu mu bwavu. Mu bubakabwe, Katikkiro yategezeza nti ekimutambuza mu byalo, kwekukubiriza abantu bakole basobole okulwanyisa obwavu. […]\nBannamateeka bakuwawaabira gavumenti ku by’omusolo.\nBya Damali Mukhaye. Banamateeka abegatira mu kibiina ekya Uganda law society bategeezeza nga bwebagenda okwewerekera bagenda mu kooti okuwawabira government olw’okuteeka omusolo ogumenya amateeka kubanna- uganda. Bano bagamba nti omusolo ogwa nusu 200 ku bakozesa social media ne shilling 1% ku mobile money kunyigiriza kwenyini, […]


Bukedde Online - Biden aleese embwa ze mu White House\nOulanyah alangiridde okwesimba ku Kadaga k...\nJOE Biden 78, akomezzaawo akalombolombo ka bapulezidenti ba Amerika ne ffamire zaabwe okubeera n'embwa oba ebisolo ebirala mu maka ga White House.\nBiden n'embwa ye.\nWASHINGTON, Amerika JOE Biden 78, akomezzaawo akalombolombo ka bapulezidenti ba Amerika ne ffamire zaabwe okubeera n'embwa oba ebisolo ebirala mu maka ga White House.\nEby'embwa bizze bibaawo okumala emyaka okuggyako Donald Trump ataaleeta zize wabula ng'abamumanyi bagamba nti mukambwe nnyo okubeera n'embwa ezeetaaga abantu ab'ekisa. Okutuusa lw'avudde mu ntebe, Abamerika babadde baakyerabira.\nBeekanze Biden ne mukyala we, Dr. Jill bayingizzaawo embwa bbiri ez'ekika kya German Shepherd. Embwa zino eziyitibwa Champ ne Major zaatuusiddwa okuva mu maka gaabwe mu ssaza ly'e Delaware mu bitiibwa nga zaapangisiriziddwa ennyonyi ey'enjawulo. Trump agenda okutuula mu ntebe mu 2017, gyali gisusse emyaka 100 nga tewali Pulezidenti alese mbwa ye mu maka ge amakadde.\nKyali kyasemba okubaawo ku James K Polk eyaliko wakati wa 1845 ne 1849 ne Andrew Johnson eyaliko wakati wa 1865 ne 1869. Andrew wabula yeewuunyisa abantu nti wadde teyalina mbwa, yalina eggana ly'emmese enjeru lye yalabiriranga.\nEmmese ezo bannassaayansi bazisomerako omuli abasawo abayiga okulongoosa, okuzikolerako okunoonyereza ku bisolo n'eddagala saako okuziguza abalunda ebisolo ng'emisota egizirya ng'emmere.\nEbisolo ebirala ebizze birundibwa mu White House mulimu embalaasi, ente, embuzi, enkoko, kkapa n'endiga. Embwa ze zisinga okwettanirwa Abazungu olw'okubasanyusa n'okubakolera emirimu omuli okutegeeza ab'omu maka abalala singa waliwo omu aba afunye obuzibu.\nBazinye mazibu e Jinja\nAbasuubuzi basabye abantu bakuume emirembe mu kulonda\nOmuwala ayasobebwako abayindi avunze\nLwaki oluusi sifuna maanyi?\nNdagirira eddagala ly'amaanyi g'ekisajja\nAkaboozi k'ekikulu si ka bavubuka bokka


Bukedde Online - KIPROTICH: Alwana kudda na bukadde 170 mu mbiro z'e New York\nKYAMPIYONI w’ensi yonna mu mbiro z’okwetooloola ebyalo, Stephen Kiprotich, leero (Ssande) ayingira ensiike mu mpaka za ING New York City Marathon ezikomekkereza sizoni y’emisinde mu kibuga New York mu Amerika.\nOkuva mu August lwe yawangula zaabu mu z’ensi yonna e Moscow, Kiprotich abadde mu kutendekebwa okwa kaasammeeme mu nsozi za Kiptagat e Kenya ng’eno gye yavudde okwolekera Amerika okuttunka n’abaddusi abalala ab’amannya mu misinde gino bonna abeesomye okumulemesa okuddamu okuwangula zaabu.\nMu bagenda okuteekawo okuvuganya okwa maanyi kuliko; Firehiwot Dado (Ethiopia), Bannakenya Geoffrey Mutai, Wilson Kipsang eyakoze likodi y’ensi yonna e Berlin) ne Dennis Kimetto eyawangula ez’e Chicago.\nOkusinziira ku mukutu gw’ekibiina ky’emisinde mu nsi yonna ogwa www.iaaf.org, Kiprotich ye muddusi yekka mu mpaka zino eyaakawangula Olympics ne World Championships nga ziddiring’ana era atunuuliddwa nnyo mu mpaka zino.\nWabula Kiprotich agamba nti akimanyi nti bamukoleredde naye mwetegefu okubanywesa amazzi.\nJackson Kiprop, eyamuyamba okukooya abaddusi abaali beesomye okumulemesa ez’e Moscow, waakumuyamba nga bwe gwali e Moscow era basuubirwa okudduka bombiriri.\nAbaddusi 48,000 okuva mu mawanga ag’enjawulo mu biti eby’enjawulo be bali mu nsiike ng’omuwanguzi waakusitukira\nmu doola 65,000 (mu za Uganda obukadde 170).\nSinga Kiprotich aziwangula, ajja kuba amenye likodi y’omuddusi asoose okuwangula empaka ez’omuzinzi essatu egiddiring’ana (Olympics, World Championship n’eza New York.\nKIPROTICH: Alwana kudda na bukadde 170 mu mbiro z’e New York\nYing. Kazibwe, eyali bba w'omumyuka wa Pulezidenti ali ku ndiri


Bukedde Online - Ebireetera basajja okwekuba emikolo\nOmukazi anaafumba omupimira ku nneeyisa mu...\nObusajja bwange tebufuna maanyi\n“OLUNAKU lwe nategeka okukyaza omusajja wange n’atalabikako sirirwerabira. Omusajja ono nnali mmaze naye ebbanga nga tubeera wamu era nze namuyingizaamu ekirowooza ky’okukyalako ewaffe bamumanye mu butongole.\nMunnange yakkiriza wabula waba wabulayo olunaku lumu omukolo gutuuke ate n’ankubira essimu ng’agamba nti afunyeemu obuzibuzibu, tajja kusobola kujja. Kino saakitwala nga kikulu nga ndowooza nti osanga anzannyisa.\nNakubira ku bantu be yali alina okujja nabo era be bankakasa nti yabagambye nti emikolo tegikyaliyo.\nNawulira nga nswadde naddala mu bantu be nnali mpise okubaawo ku mukolo era ne nsalawo okusooka okuva ku kyalo okumala wiiki nnamba,” bwatyo Sumayiyyah Namatovu ow’e Salaama bw’anyumya ku mbeera gye yayitamu bwe yategeka okukyaza omwami we wabula n’atalabikako.\nAbawala n’abakyala bangi ensangi zino abeesanga mu mbeera ng’eya Namatovu, nga bategeka emikolo omuli okukyala, okwanjula oluusi n’embaga kyokka abasajja ne batalabikako.\nRehema Nakibuuka ow’e Miseebe-Mityana yagambye nti abasajja beekuba emikolo oluvannyuma lw’embeera okubalemerera.\nAbamu bagenda ne balimba ku buko nti balina nnyo ssente ate nga tebalina era gye biggweera ng’amazima geeyolese. Olw’ensonyi ennyingi ng’alaba bye yasuubiza bigaanyi asalawo kwepena mukolo.\nNakibuuka ayongerako nti era abaami bano balimba abawala wano nga babakwana ne babasuubiza embaga ate ng’oluusi tannaba kweteekateeka, ate nga tayagala kunyiiza muwala.\nEkivaamu kwe kukkiriza nga bw’agenda okumuwasa naye nga teyeetegese.\nFredrick Kisenyi kansala akiikirira Miseebe ku ggombolola e Bulera mu Mityana era nga mwogezi wa ku mikolo yagambyen nti embeera eno esinga kuva ku bawala okuteeka abasajja be baba bafunye ku ddaala lye bataliiko.\n“ Omuwala ayinza okugamba ab’ewaabwe nga bw’afunye omusajja ow’ebbeeyi olwo abazadde ne batandika okwesunga okufuna ebingi. Omusajja bw’abimanya ate nga talina ssente asalawo kubivaamu ng’atya okuswala.” Kisenyi ayongerako nti n’abeηηanda bamanyi okulemesa emikolo.\nSsinga kisangibwa ng’aba famire y’omuwala tebaasiima bulungi musajja kisobola okuleetawo embeera emulemesa okukola omukolo era kino kisobola okukolebwa mu ngeri ez’enjawulo okugeza; basobola okuyita mu kuvumirira omusajja kw’ossa n’okumuyisaamu amaaso era kino omwami bw’akimanya asalawo kwekuba mukolo.\nAyongerako nti n’ebintu ebingi ebisabibwa abazadde nabyo bikanga abasajja.\nKisenyi yagambye nti waliwo abazadde abalowooza nti bajja kugaggawalira mu muwala waabwe oyo era bagukozesa ng’omukisa okusaba buli kintu kyonna kye baagala okuva ew’omusajja abeera asazeewo okuwasa muwala waabwe oyo.\nOmusajja ayinza okusooka n’akkiriza okuwaayo ebintu ebyo ebibeera bimusabiddwa olw’okuba nti abeera ayagala nnyo omuwala naye era ne bateesa bulungi nnyo ku lunaku lw’omukolo ne lw’anaabireeta naye ate oluvannyuma omwami bw’alemererwa asalawo kwekuba mukolo natajjira ddala olw’ensonga nti ebintu bibeera bingi ate nga tabirina.\nKisenyi ayongerako nti n’abaana abawala batunuulira nnyo enfuna y’abaami baabwe ne balowooza balina nnyo sente sso nga ate ye omusajja abibala bulala.\nAbaana abawala bw’atunulamu n’alaba ng’omusajja we alina nnyo ssente alowooza nti zonna zinaggwera mu kutegeka mukolo ekintu ekitali kituufu kubanga ye ng’omwami abeera alina okukakasa nti wadde ayagala okukola omukolo naye ne bizinensi ye erina okusigala ng’etambula, era kino omwami bw’akizuula oluvannyuma nti omuwala ono ayagala kumufunamu bufunyi asalawo okuva ku kutegeka omukolo ogwo.\nAyongerako nti n’abaana abawala bamanyi okukaka abasajja okujja okukyalako mu bakadde, ebiseera ebisinga abaana abawala bamala ku basajja emirembe nga babateekako bukwakkulizo obutali bumu nga ate abasajja tebalina ssente nga n’olumu bamanyi n’okugamba abaami nti tebabaagala olw’okuba tebakyalangako waabwe era wano n’omwami ky’akola olw’okuba abeera ayagala nnyo omuwala kwe kukkiriza.\nKisenyi era ayongedde n’akuutira abazadde nti bandikkirizza ne tuddayo ku nnono yaffe ey’edda ng’abazadde basaba ebintu bitonotono kasita abaana babeera nga basiimaganye bulungi okusobola obutakalubya mbeera.\nAyongeddeko nti abazadde bangi balemesa abaana baabwe okufumbirwa abasajja bebabeera beesiimidde kubanga bbo babeera balina abo be babaagaliza ekintu ekikyamu.\nENGERI NAMATOVU GYE YAVA MU MBEERA ENO\nNamatovu yagambye nti yawulira ng’aswadde nnyo eri abantu be yali ayise okubeerawo ku mukolo gwe era kye yakola kwe kwetegulako ku kyalo okumala ekiseera era yasalawo okugendako ewa mukwano gwe ng’eno yamalirayo ddala wiiki nnamba ng’agezaako okufuna okubudaabudibwa.\nAyongerako nti ekiseera kyatuuka ng’awulira takyalina nsonyi n’asalawo okudda ewaabwe kubanga n’ebigambo byali bikendedde.\nEbiriisa abaami mu kyalo eka ne bazza mukkutto\nKola bino munno abeere mwerufu gy’oli\nEbinyiga abasajja mu maka ne bafa ekimugunyu


Obuganda bwajaguzza olunaku lwa Bulungibwansi ne Gavumenti ez'ebitundu - Radio Simba, The Best Luganda Station in the World !\nObuganda bwajaguzza olunaku lwa Bulungibwansi ne Gavumenti ez’ebitundu\n· October 9, 2019 ·2 min read\nObuganda bwajaguzza olunaku lwa Bulungibwansi ne Gavumenti ez’ebitundu ku mbuga y’egombolola ya Mutuba 1 Kiziba Masuliita. Olunaku lwe lumu obwakabaka kwebwakulizza ameefuga gaabwo ag’emyaka 57.\nKu mukolo gwegumu Ssaabasajja akwasizza James Kabiito omulimi asinze okwerwanako nga muto engule ey’obuwanguzi nga ava mu Ssaza lye Buddu.\nMu ngeri yeemu Kabaka akwasizza e Ssaza lye Busiro engabo n’ensimbi obukadde musanvu oluvannyuma lw’okusinga mu Masaza gonna okuteeka mu nkola enteekateeka z’obwakabaka wamu n’okukulaakulanya e Ssaza lyabwe.\nKatikkiro ategeezezza nti Ekimu kubinaakuuma obutonde bwensi, kwekusimba emiti nga tuyita mu mikolo egy’enjawulo okuli; okwanjula, abasiraamu nga bavudde ku hijja, embaga, ennyimbe, obubaga bw’amatikkira (graduation) n’amazaalibwa( Birthday).\nMu kwogera kwe, Ssaabasajja Kabaka agambye bwati; (I quote) “Twebaza abategesi n’abayizi abatusanyusizzaamu olw’okugumira ekire ky’enkuba, omukolo nebagufuula ogw’essanyu era ogw’ebyafaayo.\nNjagala okusooka okwebaza abakulembeze be Wakiso nga bakulembeddwa mwami Matia Lwanga Bwanika, olw’okulwanirira obutonde bwensi, ogwo gwemutima gwetwagala ogwa Bulungibwansi. Era twebaza Mw. Luke Lukoda akulira abakozi mu district ye Wakiso, olw’okukkiriza abakozi okwegatta mu nteekateeka za Buganda. Enkolagana eno yensibuko yokulaakulana okw’abantu baffe, era tubeebaza okujjumbira emikolo gy’obwakabaka egitali gimu.\nTwebaza nnyo Ssebwana awamu n’abaami ba Kabaka ku mitendera egy’enjawulo, olw’obuweereza obulungi n’enteekateeka z’emikolo gya leero.\nTulina okukimanya nti abaami ba Kabaka ba nkizo nnyo mu kukunga abantu, mu kubasomesa, n’okubeera eky’okulabirako mu bukulembeze n’embeera endala ez’ebyenkulaakulana. N’olwekyo tukubiriza abaami ba Kabaka okukola ennyo n’okuteekawo olutindo olw’empuliziganya wakati waabwe ng’abakulembeze ate naabo bebakulembera.\nMu ngeri yeemu, tusaba abaami ba Kabaka okukuuma n’okulabirira ettaka ly’obwakabaka nga mukolagana n’ekitongole kya Buganda ekikola ku ttaka .\nWaliwo abantu ennaku zino abaagala okukozesa olukujjukujju okusirikira n’okweddiza ettaka n’ebintu ebirala ebiri ku ttaka ly’obwakabaka. Mu ngeri yeemu musaana n’okuyamba abantu baffe abalina ettaka, kubanga abagezigezi bayita mu makubo amakyamu nebafuna ebyapa nebefuula bannanyini ekiddako kwekugobaganya abantu.\n· June 1, 2019 ·1 min read\nAsasaanya ebifaananyi by’obuseegu abeera musiru – Kasingye\nNga bwetubategeeza bulijjo, tetujja kuzimba Buganda nga tetuli balamu, n’olwekyo twongera okubakubiriza okwekuuma, okwekebeza n’okwejjanjaba obulwadde bwa siriimu n’endwadde endala.\nMu mwaka 2017 omuwendo gw’abantu abaakwatibwa siriimu gwali gusse okuva ku bantu 90% okutuuka ku bantu 42%, okusinziira ku miwendo egyo, tulina essuubi nti omuwendo gweyongedde okukka. Ago amawulire ga ssanyu era gatuwa essuubi nti olutalo siriimu tujja kuluwangula. Twebaza minisitule y’obwakabaka ey’ebyobulamu, ne radio yaffe CBS, olw’omulimu omunene gwebakoze, okukubiriza abasajja okugenda okwekebeza siriimu.\nAIDS Information Center, ekitongole ekikungaanya amawulire gonna agakwata ku nsasaana ya siriimu, balaze mu byebazudde mu bbanga ery’emyezi ebiri egiwedde, nti mu Wakiso ne Kampala, abasajja basinze abakyala okwekebeza, nga abaami 60% ate abakyala 40%, songa emabegako kibadde, abakyala 70% ate abaami 30%. Kino kikulu nnyo ddala kubanga ekizibu ekikulu ennyo mu kulwanyisa obulwadde buno, kibadde nti abaami babadde n’okutya kuyitirivu okwekebeza. Twongera okubiriza abasajja n’abalenzi okutwala ensonga y’okwekebezanga nga nkulu, ssi siriimu yekka naye n’endwadde endala zonna.\nNga mbasiibula, njagala okwebaza abo bonna betulambudde era n’okwebaza abo abakuuma era abalabirira amasiro ga Ssekabaka Kiyimba. Njagala okwebaza abo abakoze ku kulabirira n’okuyoyota embuga ya Ssebwana, twebaza bannaffe aba Uganda scouts abatusanyusizza olwa leero, batulaze omutindo gwa waggulu ddala,n’okusingira ddala njagala okwebaza abo bonna abatuletedde Amakula amayitirivu obulungi okuviira ddala lwetwatandika okulambula n’emikolo gino. “Mwebale nnyo Katonda abakuume”\nPrevious Poliisi n’amaggye bisazeeko amaka ga Bobi Wine\nNext Emikolo gy’amefuga giyinda e Sironko\nAbout 35 minutes ago from Radio Simba - Ennene 📻📻's Twitter via Simba Updates\nAba Rotary bavuddeyo ku butonde bw’ensi


Bukedde Online - FUFA eronze Basena ne Kajoba okusikira Micho eyasuddewo Cranes\nAba Proline FC batandise okwetegekera liigi\nBusiro, Gomba, Singo ne Buddu zeesozze sem...\nFUFA eronze Basena ne Kajoba okusikira Micho eyasuddewo Cranes lwa nsasula\nMoses Magogo pulezidenti wa FUFA ng'ayogera eri bannamawulire ku nsonga z'abadde omutendesi wa Cranes Micho Sredojevich eyasuddewo omulimu olw'okubanja omusaala. (STEPHEN MAYAMBA)\nFUFA eronze Moses Basena ne Fred Kajoba, ababadde abamyuka ba Micho Sredojech okutendeka Uganda Cranes okumala ekiseera nga bwe balowooza ku ky’okufuna omutendesi omulala.\nMicho ku Lwomukaaga yalangiriridde nga bw'asuddewo omulimu gw’okutendeka Cranes olw’ebbanja lya 54,000/- eza doola z’abanja FUFA ekyalese ttiimu nga telina mutendesi mu kiseera nga yeetegekera emipiira ena egy’akaasammeeme.\nUganda ezannya Rwanda emipiira ebiri ku luzannya olusembayo mu z’okusunsulamu z’empaka za CHAN 2018 so nga ne ttiimu enkulu ezannya Misiri emipiira ebiri mu z’okusunsulamu za World Cup ya 2018 egenda okubeera e Russia.\nNg’ayogera eri ab’amawulire, Ying. Moses Magogo, pulezidenti wa FUFA ategeezezza nga bwe batudde n’akakiiko ak’ekikugu ne bakkaanya nti Basena ne Kajoba ababadde bakola ne Micho basigale mu mitambo gya ttiimu eno oluvannyuma bakole ku ky’okufuna omutendesi ow’enkalakkalira.\nMagogo ayongeddeko nti Micho ssente z’abadde abanja bagenda kuzimusasula naye ekisinga obukulu FUFA yeetaaga gavumenti egikwasizeeko ku misaala gy’abakozi ba ttiimu y’eggwanga ab’enkalakkalira ng’omutendesi, ensako ne tiketi z’entambula za ttiimu.\nAsse omuyizi gwe yabba ku ssomero


Beemulugunyizza ku luguudo oluva e Kampala okudda e Jinja, ebinnya bingi n’obubenje – Watchdog Uganda\nOluguudo nga bwe lufanana e Seeta Mukono\nABANTU abakozesa oluguudo mwasa njala oluva e Kampala okudda e Jinja balaze obutali bumativu olw’oluguudo luno olw’onoonese nnyo, era nga lulimu ebinnya biyitirivu bye bagamba nti bibaviiriddeko obubunje obutugumbudde ab’enganda zaabwe, emikwano n’abatambuze abalukozesa.\nMu bitundu omuli Banda, Kireka, Bweyogerere, Seeta ne Mukono oluguudo luno ebbali ne bbali yonna wawomoggoka ebinnya ebinene, saako ne mumakkati mwalwo namwo temweyagaza balutambulirako.\nYadde nga ekitongole kya Gavumenti ekivunanyibwa ku nguudo ki UNRA kigezezzaako okukuba ebilaka mu luguudo luno naye kikyali kizibu nnyo okubimalawo kubanga bye bakolako ate bye biddamu okuwomoggoka mu kaseera katono.\nBwotuuka mu kitundu kye Namanve nga ku kkampuni ekola enviiri z’abakyala eya Darling oluguudo luno lw’afundira ddala era nga lusigaddeko kawugiro, wano obubenje tebuggwawo oluvanyuma lw’okuba nti waliwo ebimotoka ebinene ebikyukirawo bingi ate nga ne kitundu kirabika nga ky’alutobazi.\nNga oyingira akabuga ke Seeta nawo ebinnya byesima mu kkubo wakati nga akaguudo akaliko koolaasi kasigalawo katono, olwo ate ne kalwanirwa ab’ebigere, pikipiki ne mmotoka.\nKimbowa Tonnya Ssonko Ssentebe we kyalo Kikooza mu munisipaari ye Mukono agamba nti oluguudo luno luvuddeko abantu bangi okufa naddala abatambulira ku zi Boda Boda kubanga baluyita ku bbali ate nga waliyo ebinnya bingi, olwo ne kibawaliriza okudda ku kkubo eddene emmotoka gye zibasanga ne zibatomera nga buli omu agezaako kwenyigiriza okufuna waayita.\nYagambye nti bwe watabeewo kikolebwa mu bwangu ku luguudo luno obulamu bwa bantu bangi buli mu katyabaga kubanga luyitako emmotoka nnyingi ennene eziva e Kenya okudda e Tanzania ne Rwanda.\nMayor we Kibuga kye Mukono George Fred Kagimu agamba nti ekizibu ky’oluguudo luno bakitegeeza Gavumenti buli olukya era nayo nga esuubiza okulukolako nti naye bakyalinda okulaba nga wabaawo ekikolebwa engeri gye luli nti luvunanyizibwako Gavumenti eyawakati.\nYasabye abagoba be bidduka okuvuga n’obwegendereza okwewala obubenje obuyinza okusibuga mu kuvugisa ekimama wakati nga oluguudo telunaddabirizibwa.\n31st December 2018 at 20:45


Bukedde Online - Bakutte emmotoka endala 3 ku bya Magara\nOLUVANNYUMA lw’okukunya abamu ku basajja be baakwatidde mu muzikiti mu Kisenyi, abebyokwerinda balondodde emmotoka bbiri ezigambibwa nti zaakozesebwa mu kuwamba n’okutta Susan Magara era zombi ne bazikwata.\nZino bazigasse ku mmotoka ey’ekika kya Prado gye baasooka okukwata era kati emmotoka ziri ssatu. Magara yawambibwa nga February 7, 2018 n’amala mu buwambe wiiki ssatu era omulambo gwe gwazuulibwa nga February 27, e Kitiko – Mutungo mu Wakiso. Abaamuwamba baasooka kumutemako ngalo ne bazisindikira bazadde be mu bbaasa era ne babagattirako n’amaloboozi nga muwala waabwe alaajana wakati mu kumutulugunya.\nOkuzuula mmotoka zino, poliisi n’ebitongole ebikuumaddembe ebirala okuli CMI, ISO ne JATT, basoose kumala kiseera nga babuuza abasibe akana n’akataano ku by’okutemula Magara era oluvannyuma ne boogera ku by’emmotoka ebbiri okuli Premio ne Cardina.\nBABOOGEZZA EMMOTOKA GYE BAAZITEEKA\nEnsonda mu poliisi zaategeezezza nti, bwe baakutte abasajja bano abagambibwa nti balina akakwate ku kabinja k’abatujju aka Khawarij, omu ku bbo yakkirizza okwenyigira mu kuwamba Magara n’okumutta era n’agattako nti waliwo omugagga eyabapangisa okukikola.\nOno ye yategeezezza poliisi nti, baamuwambira mu mmotoka kika kya Cardina gye baakozesa nga bamaze okumusika mu mmotoka ye ne bavuga nga badda ku lw’e Nakawuka awaali mmotoka endala gye baali bategese. Cardina baagisuula mu bitundu by’e Nalukolongo mu garagi emu, olwo Magara ne bamuteeka mu mmotoka endala era Cardina ne bagiggyako emipiira okubuza obujulizi.\nAbabadde bagiraba ng’eri ku bigingi nga tebayinza kuteebereza nti eriko misoni gye yakola mu February. Baalagiridde poliisi garagi mmotoka eno mwe yabadde e Nalukolongo era omuduumizi wa Flying Squad, Herbert Muhangi ne basajja be ne basalako garagi ku Lwokusatu.\nBaakutte bamakanika abasoba mu bataano ate emmotoka ne bagisika ne bagitwala ku poliisi y’e Nateete ne bateekawo n’omuntu agikuuma. Ate mmotoka endala egambibwa okweyambisibwa mu kuwamba kuno, kika kya Toyota Premio UAY 683G eri mu mannya ga Isma Bukenya.\nPoliisi yagikwatira ku muzikiti gwa USAFI ku Lwokutaano ekiro lwe baagulumba kyokka okuva lwe yagikwata, tewali muntu yenna yali agenzeeyo kugirondoola. Baagitwala ku poliisi ya Old Kampala we baagisimba nga balowooza nti, waliwo nannyiniyo anaagirondoola bagimuwe wabula kati ennaku munaana eziyiseewo tewali avaayo. Abasibe baabakunyizza ku mmotoka era omu n’agamba nti nayo baagikozesaako mu ‘misoni’.\nEkyewuunyisa ku mmotoka eno, abantu abasinga omusolo bwe bagusasula, bagutimba ku ndabirwamu ya mu maaso oba ku nzigi; wabula ku mmotoka eno, sitiika y’omusolo baagiteeka mabega ddala ku ndabirwamu.\nEnsonda mu poliisi zaategeezezza nti, kino nnannyiniyo alabika yakikola olw’obutayagala baserikale ababeera babuuza omusolo okulwawo ng’amwetegereza mu maaso; bw’amuyimiriza amusindika mabega.\nMmotoka eno, tebannagiggula kugyekebejja bigirimu era poliisi esuubira nti, eyinza okubeera ey’omugaso ennyo mu kunoonyereza. Poliisi yasooka kukwata mmotoka kika kya Pajero nnamba UAJ 200V egambibwa nti, nayo abatemu baagyeyambisa mu kuwamba n’okutta Magara.\nMmotoka eno, nakati ekyasimbye ku CPS mu Kampala we yaterekebwa ng’ekimu ku bizibiti mu musango gw’okuwamba n’okutta Susan Magara.\nMMOTOKA ZA FAISAL BAZIKUTTE\nKu Lwokusatu akawungeezi, poliisi yazzeemu okuzingako USAFI era ku mulundi guno, tebaakomye ku muzikiti wabula baatuuse ne ku ppaaka ya USAFI ne bakwata takisi bbiri. Mmotoka zino, kigambibwa nti za Abdul Rahman Faisal abadde akulira omuzikiti era zikola ku siteegi y’e Kajjansi n’e Ntebe wadde ng’emu baagiwandiikako Kampala\nEbya Loodi Meeya Lukwago okudda mu ofiisi biwanvuye: Okulayira kujulidde kkooti!\nAmateeka 7 agafuga okusaddaaka ku Idd Adhuha


Bukedde Online - Capt. Mike Mukula akomyewo mu mmotoka z'empaka\nMusa Doka ne Musa Mukasa balaze obuzira ku kisaawe e Kazo\nTiimu y'eggewanga eya Cricket egenze Buwar...\nMike Mukula ne munne nga begeyaamu\nKALENDA ya 2020 mu muzannyo gw'emmotoka tegenda kukoma ku kuleeta bavuzi bapya wabula ekomezzaawo n'abakadde.\nCapt. Mike Mukula, ye muvuzi eyaakasembayo okulangirira nga bw'agenda okudda mu muzannyo. Mukula yaguze emmotoka ya Kuku Ranjit era ku Ssande yasiibye Busiika nga yeegezesa mpozzi n'okwejjukanya engeri gye bakubamu ggiya mu z'empaka.\n"Nneetaaga wiiki endala nga 3 okuddamu okumanyira obulungi emmotoka y'empaka n'okwejjukanya ddi lweninna okukola ki.\nOmuzannyo guno gwetaaga ng'olowoolezaawo ate n'osalawo mu budde obutawera sikonda 5 kuba gutambulira ku budde. Nsuubira omwezi ogujja njakuba nsobola okuvuganyizza ddala n'abavuzi abalala kuba omuzannyo siguddeemu muggwe." Mukula bwe yagambye.\nMukula eyali amanyikiddwa nga ‘Flying Mike', yasemba okuvuga mu 2007 bwe yali mu mpaka zaakafubutuko ezaali mu Botanical Gardens e Ntebbe. Yali mu mmotoka Toyota Corolla GT4 wabula ku luno agenda kubeera mu Subaru Impreza N14.\nMu ngeri y'emu, abavuzi bali mu kwetegekera zigulawo kalenda y'omwaka guno etandika ku wiikendi eno n'empaka za Rukaari - Lake Mburo Mbarara Rally. Abavuzi 35 be baakakakasa okwetaba mu mpaka zino ezigenda okuvuganyizibwa ku buwanvu bwa kiromita 171.55 okumala ennaku 2. Arthur Blick Jr yaasuubirwa okugulawo ekkubo\nAba ddigi bawera kweriisa nfuufu e Garuga\nTtiimu za Ssingo zikaabye\nNnalulungi wa Uganda akuutidde ku bitone\nOmwana bamusobezzaako mu kisulo n'afa


Bukedde Online - Gwe balumiriza okukuba Kirumira amasasi abadde yaakava e Luzira\nGwe balumiriza okukuba Kirumira amasasi abadde yaakava e Luzira\nEbimu ku bigambo bya Kirumira by’abadde ayita...\n'Kirumira abadde agenda Russia kutendekebwa'...\nEBITONGOLE by’Ebyokwerinda biriko omusajja gwe birinnya akagere oluvannyuma lw’okukukuhhaanya obujulizi obulaga nti ye yaluse olukwe olw’okutta Afande Muhammad Kirumira. Kirumira yakubiddwa amasasi n’omuwala Resty Nalinnya Mbabazi abadde atunda 'Airtime' e Bulenga.\nOmuyiggo gw’okukwata omusajja ono n’abatemu abalala gulimu ebitongole okuli Poliisi, CMI, ne ISO nga gwatandikiddewo oluvannyuma lw’obujulizi obwakakuhhaanyiziddwa amangu ddala nga Kirumira yaakattibwa.\nObujulizi bulaga engeri omusajja oyo n’abantu abalala abali mu kibinja kye, gye baalondedde Kirumira okumala wiiki bbiri okutuusa lwe baamukwatirizza ku Lwomukaaga, ng’asimbye emmotoka ye ku mabbali g’ekkubo e Bulenga mu kifo kye bayita ewa Musoke.\nEnsonda mu bambega zaategeezezza nti, amawulire ge baakafuna galaga nti omusajja eyaluse olukwe lw’okutta Kirumira, yasooka kulabibwa mu bitundu eby’oku ku nkulungo y’e Busega okumpi n’oluguudo lw’e Mityana.\nOmusajja ayogerwako kigambibwa nti abadde yaakayimbulwa okuva mu kkomera e Luzira, era ng’okugendayo, Kirumira ye yamukwasisa oluvannyuma lw’okwanika ebikoloberero bye eby’obumenyi bw’amateeka.\nOkunoonyereza kulaga nti Kirumira aliko mikwano gye be yagamba ku musajja ono nti engeri gy’ayimbuddwa okuva e Luzira, essaawa yonna ayinza okumukola ekikyamu era abadde mu kutya okw’amaanyi nga yeeraliikirira omusajja ono.\nKigambibwa nti Kirumira yatuukirira bakama be ku kitebe kya Poliisi e Naggulu ng’asaba obukuumi.\nKyokka yavaayo ng’amaanyi gamuweddemu n’ategeeza mikwano gye nti kati asigadde ku bwa Katonda kubanga tafunye kuyambibwa kwonna wadde okumusuubiza.\nEnsonda zaategeezezza nti ku Lwomukaaga lw’atemulwa, Kirumira aliko omu ku bakulira ebitongole ebyokwerinda gwe yakubira essimu enfunda eziwera kyokka nga takwata era kirowoozebwa nti yali alabika etegedde nti waliwo abaagala okumutta ng’alabika asaba bukuumi kyokka n’atayambibwa.\nOmusajja ono ng’amannya ge ab’ebyokwerinda bakyagaanyi okugoogera olw’okutya nti ayinza okulabuka n’adduka, asuubirwa okubeera mu bitundu ebya Kampala, Wakiso ne Mpigi. Omuyigga ogw’okumukwata gwatandikiddewo ku Ssande.\nEnsonda zaategeezezza nti omusajja ono yakolako mu kitongole kya Poliisi ekirwanyisa ababbi b’emmundu ekya ‘Flying Squad Unit’ era nga yateranga okubeera ne Faisal Katende, eyakwatibwa amagye ku by’okuwamba n’okutta Abanyarwanda abanoonyi b’obubudamu abaali baddukira mu Uganda.\nBambega baategeezezza nti, ebiseera ebimu omusajja ono yali atera okulabwako mu bitundu by’e Gganda ekisangibwa mu munisipaali y’e Nansana, mu disitulikiti ey’e Wakiso, era nga ne Katende gye yali abeera.\nAkulira ekitongole kya ISO, Col. Frank Bagyenda Kaka yetegeezezza Bukedde nti okunoonyereza ku kutemula Kirumira kugenda mu maaso n’agamba nti buli mawulire ge bafuna nga gayinza okubayamba okuzuula abatemu bagatwala nga kikulu.\nCol. Kaka yagambye nti abamenyi b’amateeka bangi basinziira mu makomera ne bateesa okukola ebikolobero ku abo be balowooza nti baali mabega w’okusibibwa kwabwe.\nYayongeddeko nti, ng’oggyeeko abamenyi b’amateeka Kirumira be yalwanyisanga, Kirumira abadde ne bannabyabufuzi abamulwanira nga buli ludda lumwagala ekyavaako n’okulangirira nti yali agenda kwesimbawo ng’omubaka wa Palamenti mu Mawokota North ng’alaba wattutumu ng’oba oli awo, n’ensonga eno, teyeetaaga kugibuusa maaso mu kunoonyereza.\nPoliisi, CMI, ne ISO


Tetugenda kwongezaayo bbanga lya kukebera nkalala z’abalonzi, ebula ennaku 6, Byabakama – Watchdog Uganda\nTetugenda kwongezaayo bbanga lya kukebera nkalala z’abalonzi, ebula ennaku 6, Byabakama\nAkulira akakiiko ke by'okulonda Omulamuzi Simon Byabakama bwe yabadde ayogerako ne bannamawulire eggulo ku kitebe kye by'okulonda mu Kampala.\nSSENTEBE wa kakiiko ke by’okulonda Omulamuzi Simon Byabakama alabudde abantu abatanagenda kukebera nkalala za balonzi mu bitundu byabwe, nagamba nti tebalina ntekateeka yakwongezaayo nnaku ndala mu maaso nga abantu abamu bwe babadde basaba.\nKino kidiridde abakulira ebitongole by’obwanakyewa okuvaayo ne bategeeza nga bwe waliwo obwetaavu okuva mu balonzi eri akakiiko k’ebyokulonda okwongezaayo kko ku nnaku ze baatekawo okukebererako enkala z’abalonzi, nga beekwasa nti bangi ku bbo bandisigalira emabega.\nWabula nga asinziira mu lukungaana lwabannamawulire olwatuuziddwa ku kitebe ky’ebyokulonda mu Kampala ku lw’okubiri Byabakama yagambye nti tebalinaawo ntekateeka yakuddamu kwongezaayo ku nnaku ezatekebwawo, kubanga baalowooza nti ekiseera kimalira ddala bulungi.\n“Tubasaba abalonzi baffe abalungi mukozese ennaku 6 ezisigaddeyo mwekebere ku nkalala eziri mu bitundu byammwe gye mulondera kubanga nga 11 omwezi guno tujja kuba tuggalawo entekateeka eyo, anasigalira emabega ssi wakwetaba mu kulonda kwa 2021” Bwe yagambye Byabakama.\nYanyonyodde nti amateeka agafuga eby’okulonda gagamba nti omuntu alina okufuuka omulonzi nga amaze okuweza emyaka 18, sso ssi nti afuuka nga okulonda kutuuse nga abamu bwe baagala okuyingizaamu abantu abatannaba kuweza myaka egyalagirwa, nagamba nti abo bonna abanaweza emyaka 18 nga 11 December luyiseewo bajja kuba ssi balonzi.\nAbaana abali mu masomero abawezezza emyaka 18 mu kiserra kino yabagambye nti balina nabo okugenda mu bitundu gye baagala okulondera nga balina endaga muntu zaabwe ezikakasa emyaka gyabwe bawandikibwe basobole okukwetaba mu kusalirawo Eggwanga lyabwe ku bakulembeze mu mwaka 2021.\nProducer Daddy Andre ‘scared’ of marrying his new lover Angella Katatumba


Bukedde Online - Halimah Namakula awakanyizza eby'akalulu k'abakadde\nBiden aleese embwa ze mu White House\nOmuyimbi Halimah Namakula si mumativu n'ebyavudde mu kulonda omubaka akiikirira abakadde b'omu Buganda n'alumiriza abaakulembeddemu okulondesa olw'enkola ey'ekibba bululu eyakozeseddwa. Kati asazeewo kugenda mu kkooti awakanye obuwanguzi bwa Peninah Busingye.\nHalima agamba nti Peninah Busingye Kalenge 77, amanyiddwa nga Maama Kisanja eyalangiriddwa ku buwanguzi n'obululu 113 n'addiriwwa Halimah Namakula 61, yeenyigidde mu bikolwa eby'okugulirira abalonzi.\nKyokka Maama Kisanja bwe yatuukiriddwa ku ssimu yagambye nti Halimah tamumalira biseera bw'aba ayagala agende mu kkooti. "Nze mbadde mu NRM okumala ebbanga nga ye ali wa? Ye lwaki taddayo ku kyeyo gy'abadde?" Maama Kisanja bwe yagasseeko.\nNamakula agamba nti okulonda kwetobeseemu emivuyo mingi nga gireetebwa mukyala Busingye n'abaakuliddemu okulonda. "Mmaze okukung'aanya obujulizi bwonna obwetaaga okugenda mu kkooti era njogedde ne bannamateeka bange okulaba ng'ensonga zino zigonjoolwa.\nNze okuvaayo bwenti tekitegeezza nti neegwanyiza kifo nedda, neesimbyewo okwagala okuweereza abakadde kubanga ndudde nga mbalwanirira naye ate bwe tuvuganya omuntu n'awangula mu butuufu simulinaako buzibu naye omuntu ayagala okunyaga ekifo kino sikkiriziganya naye," Halima bwe yagambye.\nRema asabidde mukwano gwe Namulondo afune omusajja awone awone abayaaye\nANI ASASULA BAWOLOLE B'ABAYIMBI\nRema asabidde Namulondo afune omusajja amubiita


Bukedde Online - Engeri bagenero b''e Rwanda gye bazze batemulwamu eyeewuunyisa\nEngeri bagenero b''e Rwanda gye bazze batemulwamu eyeewuunyisa\nTwesunze Kabaka - Mugerere\nCol. Patrick Karegeya, 53, yatemuddwa ku Lusooka omwaka! Abatemu baamufumbiikirizza mu wooteeri ey’ebbeeyi mu South Afrika ne bamutuga!\nKigambibwa nti abatemu baawenduddwa kuva Rwanda, ne beeyambisa omuguwa ogw’akagogwa gwe baamusibye mu bulago ne bamyumyula okutuusa lwe gwamukalizza.\nPoliisi y’e South Afrika yagenze okutuuka mu Michelangelo Towers Hotel mu kibuga Johannesburg abatemu mwe battidde Karegeya, baasanze muguwa na tawulo enjeru yonna ng’ebunye omusaayi, abatemu gye beesiimuzizza nga misoni ewedde.\nCol. Karegeya ye yali akulira ekitongole kya Rwanda ekya bambega abaketta ebweru w’eggwanga wakati wa 1990 ne 2004 era ng'ali ku lusegere nnyo ne Maj. Gen Paul Kagame.\nWabula baayawukana bubi nnyo mu 2004, n’aggyibwako ekitiibwa ky’obwakonolo mu magye n’asibwa ne mu kkomera kyokka n’atolokayo, ekiwejjowejjo mu buwang’anguse e South Afrika gy’abadde amaze emyaka musanvu n’ayogerera Kagame ebikankana.\nMu buwang'anguse, Col. Karegeya abaddeyo n’Abanyarwanda abalala abadduka Kagame era ebbanga lyonna Karegeya ne banne bbaddenga mu kutya okutemulwa ekiseera kyonna.\nRwanda yeegulidde erinnya ng’emu ku nsi ezitagumiikiriza bantu batakkaanya na gavumenti omuli bannabbyafuzi, bannamagye ne bannamawulire era ebikolwa eby’ettemu ku batawagira Gavumenti bizze bibaawo.\nBangi ku bannabyabufuzi bavundira mu makomera olw’okwesimba mu Kagame!\nBwatyo ne Karegeya eyateddwa ku Lusooka omwaka, yeegasse ku lukalala lw’abantu abalala abatakkaanya na gavumenti batemuddwa munda mu ggwanga e Rwanda n’ebweru mu mawanga gye bawang’angukira okwewogoma Kagame.\nBano be bamu ku bawakanya gavumenti ya Rwanda abazze batemulwa:\nSeth Sendashonga 47, eyali Minisita w’ensonga ezomunda yatemulwa nga May 16, 1998 mu kibuga Nairobi. Omutemu yamuteega ng’adda awaka n’amusasira amasasi agaamuttirawo ne ddereeva we Jean-Bosco Nkurubukeye, Sendashonga yali Minisita okutuuka mu 1995 lwe yalekulira n’addukira e Nairobi gye yali yakamala emyaka emyaka esatu n’alyoka atemulwa.\nAugustin Bugirimfura yali musuubuzi era munnabyabufuzi eyali akolagana ne Sendashonga naye abatemu baamukuba amasasi e Nairobi mu 1998.\nCol. Theoneste Lizinde, yali ofiisa mu magye ga Rwanda n’afuna obutakkaanya ne Pulezidenti Kakame, yatemulwa mu 1997 e Nairobi.\nJerome Ndagijimana eyali ow’ekibiina kya FDU-INKINGI , ekivuganya mu Rwanda yatemulwa nga December 26, 2010, mu Kampala mu Muzaana Zooni e Mmengo- Kisenyi. Abatemu baamuyingirira ne bamusala obulago!\nCharles Ingabire , munnamawulire eyali addukanya omukutu gwa Yintaneti oguyitibwa ‘Inyenyeri. com’ , yali avumirira nnyo Kagame, kyokka baamuteega ava mu bbaala e Bukesa-Kikoni Makerere mu Kampala ne bamukuba amasasi n’afiirawo.\nAssiel Kabera, yali muwabuzi wa Kagame n'akubwa amasasi mu mwaka gwa 2000.\nCol. Charles Ngoga yatemulwa na butwa.\nLt. Col Wilson Rutayisire yatemulwa mu 2000.\nLt. Col. Augustine Kiiza,\nMajor Alexis Ruzindana,\nMajor Sam Byaruhanga\nAndre Kagwa Rwisereka.\nNg’oggyeeko bano, waliwo n’abantu abalala abangi abatemuddwa mu kasirise e Rwanda olw’ebigambibwa nti basekeeterera gavumenti nga bakolagana n’Abahutu abeenyigira mu kittabantu ekya 1994.\nNga tannatemulwa, Col. Karegeya yasinziira e South Afrika mu July wa 2010 n’ayogerera ku BBC ng’alumiriza Kagame nti alina ekibinja ekitemula abamuvuganya n’akimussaako nti ye yalagira okuttibwa kwa Sendashonga, Col. Lizinde, Lt. Col. Kiiza, Maj. Ruzindana, Kabera, Col. Ngoga, Maj. Byaruhanga ne Rwisereka.\nKaregeya yategeeza nti olukalala lw’abatemu abaakatemulwa okuva mu 1994 ku biragiro ya Gavumenti basoba mu 100 n’alumiriza nti waliwo ekibinja ky’abatemu abakola misoni ez’okutemula abantu munda n’ebweru w’eggwanga.\nNg’oggyeeko abo abatemuddwa, waliwo bannamagye ne bannabyabufuzi abawakanya gavumenti abazze basimattuka okuttibwa era mu mawanga ag’enjawulo gye bali mu buwang’anguse era nabo olukongoolo balutadde ku gavumenti ya Rwanda nti y'eyagala okubasaanyawo.\nBUNGEREZA LWE YALABULA KAGAME\nEyasse Karegeya bamwogedde\nEnsonda mu South Afrika zaategeezezza nti okuva mu June wa 2010, abatemu lwe beegeza mu Nyamwasa, gavumenti ya South Afrika yayongera obukuumi Abanyarwanda bonna baawang’angukirayo omuli ne Karegeya era babadde bamufunyeemu akalembereza abamu ku bbo ne batandika n’okugayaala.\nLt. Gen Nyamwasa yategeezezza bannawulire ku Lwomukaaga nti tewali kubuusabuusa, olukwe lw’okutta Karegeya lwavudde Rwanda.\nNyamwasa yagambye nti waliwo omusajja gwe banoonya ayitibwa Apollo Ismael Kisiriri nga Munnywanda gwe yagambye nti ye yasenzesenze Karegeya okutuuka mu batemu abaamusse era nti gwe baasembayo okulaba n’omugenzi ku wooteeri.\nLeah Karegeya, nnamwandu wa Karegeya agamba nti bba yamutegeeza nti alina abantu be yalina okusisinkana ku wooteeri nga yali tasuubira kulwayo kyokka yamulinda okutuuka obudde lwe yalaba nga bususse n’akuba ku ssimu ye kyokka ng’eggyiddwako.\nGAVUMENTI YA RWANDA YEEGAANYI\nOmubaka wa Rwanda mu South Afrika, Vincent Karega yategeezezza nti ebyogerwa bigendererwamu kwonoona mukama we Kagame ne gavumenti.\n“Gavumanti ya Rwanda terina nkola ya kutemula bagivuganya “, Karega bwe yaegeezezza Leediyo ya SAFM ey’omu South Afrika.\nYagambye nti nga gavumenti bakyalinda ebinaava mu kunoonyeteza kwa Poliisi kyokka n’akisimbako amannyo nti gavumenti ya Rwanda teinza kutta abantu baayo.\nBungereza lwe yalabula Rwanda ku batemulwa\nMU May wa 2011, Gavumenti ya Bungereza ng’eyita mu kitongole kyayo ekikessi ekya Mi5, kyawandiikira bannabyabufuzi n’Abanyarwanda abali mu buwanguse mu Bungereza okwegedenreza kubanga kyali kigudde mu lukwe olwa gavumenti ya Rwanda okubawondera babatemulire ku mawanga.\nEkitongole kya Mi5 okutuuka okulabula Abanywanda abali mu Bungereza , kyaddirira omusajja ow’emyaka 43 enzaalwa ya Rwanda kyokka ng’alina obutuuze bwa Bubirigi, okukwatibwa mu kitundu Folkestone e Kent n’olukalala ku misoni ey’okutemula abalabe ba Kagame.\nAbamu ku baali ku lukalala lw’omutemu ono ye; Rene Mugenzi ne Jonathan Musomera ng’ono yali ofiisa w’amagye ga Rwanda era nga ye mutandisi w’ekibiina kya Rwanda National Congress (RNC).\nKw’olwo, gavumenti ya Bungereza yalabula omubaka wa Rwanda mu Bungereza nti singa wanaabaawo ekituuka ku Banyarwanda abali mu buwang'anguse, gavumenti ya Kagame egenda kuvunaanyizibwa butereevu era kino kye kyawonya abaali ku lukalala okuttibwa.\nMu June wa 2010, abatemu bwe beegeza mu Lt. Gen Faustin Kayumba Nyamwasa , eyali ‘Chief of Staff mu magye ga Rwanda kyokka n’atabuka ne Kagame n’addukira e South Afrika.\nAbatemu baamwegezaamu enfunda bbiri kyokka Mukama n’azza bibye! Omulala Frank Ntwali, ow’ekibiina kya RNC, abatemu baamulumba e South Afrika mu August wa 2012 ne bamufumita ebiso ne balowooza nti bamusse kyokka n’asimattuka era yamala ebbanga mu ddwaaliro.\nAte munnamagye Innocent Kaliisa, eyali omu ku bakuumi ba Kagame yawambibwa kuva mu Uganda gye yali addukidde n’abuzibwawo okumala emyezi ebiri, oluvannyuma baamuzzaayo e Rwanda. n’aggalirwa.’


Olwaleero ngenda kukunyumikiza ku-wuzu-ate oluvanyumu ngenda kwogera ku-kunaaba ne- kukutayammama. Kyenva ngamba mumwoyo gwange nti :obanga kyekyo kati tuli kumulya- ngo ogwebisokerwako mukutukuza omubiri ogujjiddwako obutukuvu bwagwo nekizuusi kyonna ekiba kizuusewo.\nNengenda nga njogera mangumangu ebyoku- Labirako eri- ebyo ebizuukawo nebijjawo obutukuvu bwo- omubiri ogubadde gubalibwa nga mutukuvu nekyambalo ekyeru ekyobu- tukuvu.\nBwekwajjula okwogera ebyo byonna, nenzira- mukwebuuza nze kenyini… Lwaki netukuza nokutawaza? Bwemmala okwebuuza kyenva nenjo- Lekeza taata ekibuuzo ebbanga Lyamala nga akyali mumaaso gange katikati:\nq Naye Lwaki tufuna WUZU?\n- Tufuna wuzu tusobole oku-saala.\nTusobole okwetolloola Kaaba enju ya ALLAH mu-hjja oba mu- umura.\nTusobole okukwata kukitabo kya ALLAH Qur- aneentukuvu [na-mannyage nebitendobye ebmweyamulidde okugeza nga ARRAHMANNE AL- KHALQ]\nq Ntawaza namazzi… naye walyo kubulombo Lombo obwetagisa bubeerewo mumazzi agatawazibwa?\n- Yye.. webuli.\n1- Amazzl gaina okubeera matukuvu, ne- biyungo ebitawazibwa byonnabyonna nga bitukuvu. Kimala okubeera nti okubiniaza kulwawuzu kuba kubitukuza singa amazzi gaba- matukuvu.\n2- Amazzi galna okuba nga ga- halali so- sigakunyaga, nekifo kyotowakizamu.\nOlina okukimanya nti ensonga lwakiu tuga- mba ekifo okubeera mubahu, singa tekba bwekityo wuzu tebeera – wajbu- nkakafu kugwe era kyolina okukola okusaa-ba mfufu-Tayammam naye bwokyawukanako notawaza mukifo ekyo- kunyaga wuzu ebeera ntuufu nayenga obeera osobezza.\n3- Amazzi galina okubia meerere nga simagatte- gamu kintu kyonna, nga amazzi agakulukuta oba ago- mukikopo aganywebwa sosimazz ga- nkoonamawanga- ago-go gatungununa.\nq Kati nfuna ntya wuzu?\n- Oluvanyuma lwokunuwirira wuzu nga wesembe- za eri ALLAH omugulumivu, olwo-notandika:- okusooka: onaaba ekyenyikyo okuva mubumerero bwenviiri waggulu wekyenyi okutuusa kukalevu mubuwanvu, nawo awetololedde engalo ensajja neyomumakkati- mubugazi bwekyenyi.\nbwoyanjuluza ekibatokyo mubugazibwakyo nokiteeka kukyenyikyo kati buli kyonna ekiyingi- ra mukibatokyo mwebyo ebiri wakati wensonda yengalo ensajja nengalo eyomumakkati ekyo kyolina okunaaba mubugaz bwekyenyikyo ate nga wegendereza: olina okunaaba ekyenykyo nga okiva waggulu gyekitandiki- ra okutuuka wansi wakyo. awatali kwe- tagisa kuwenja mviiri-nsakatirivu.\nEkyokubiri: onaaba emikono-gyo gyombi okuva mubukokola okutuusa kunsonda zennwe nga otandikira kumukono ogwaddyo oluvannyuma nozzaako ogwakkono, nga ova waggulu munkokola nga okka eri ensonda oba kunkomerero zennwe wezikoma.\nq Enkokola kyekki ?\n- ze- ennyingo awayungirwa amagumba agava kungalo ekibato, nagava kukibegabega oba enyungo eriwakat wo-omukono.\nEkyokusatu: okusiiga muntandikwa yomu- twegwo, ekisinga obulungi kukozeso munda mwakibato ekyaddyo, era otandikire waggulu okutuusa wans, kikumalira okusiiga kunviiri ezeyawulidde muntandikwa yo mutwe tekiri wajbu kusiiga kumubiri .\nEkyokuna: osiiga ebigerebyo ekyo ekiri wakati wennwe nemunnyingo yentumbwe ate kirungi okusokera ku- kugulu okwaddyo nga okozesa obuzzi obusigadde mu-mukono ogwaddyo ate okugulu okwa-kkono okozesa amazzi agasigadde mukibato ekyaddyo, tekkkirizi-bwa kukozesa mazzi mapya nga bwekita- kkirizibwa kkusookera ku-kugulu kwakkono nga okwaddyo tekunnaba. Kusiigibwa\nByolina okugenderera mu-wuzu:\nA- okuliinanyisa, okunaaba ekyenyikyo nga omukono ogwaddyo tegunnaba, ate nonaaba ogwaddyo nga ogwakkono tegunnaba, ate nosiiga omutwe nga tonnaba kusiiga bigere.\nB- okwanguytiriza,: ekigendererwamu kwekuddinnga na okwabulijjo mubikolwa ebya-wuzu .\nKimala mumbaera eba –ezuusewo, okugeza nga okuggwawo kwamazzi oba okwerabira okutandika kubeere mukiyungo ekiddako oba okusiiga nga ebiyungo ebyatandikiddwako teb- nnaba kukala kyakka singa bikala byonna wuzu ebeera- mfu naye singa okukala kwabyo kubeerawo nga kuvakumpewo awo tekkosa oba okwokya oba okukaza snga okuddingana okwabulijjo kuba kukakase.\nC- Okukola kennyini, kwekubanti otawaza gwe- kenyini bwekiba ksobose\nq singa tekinsobokedde nze kennyini?\nbwoba tosobodde, munnoowo akufunyisa wuzu neabeera nga asitula omukonogwo naguna- aza nekyenyikyo, bwamala nnaanaza nagwo emi- konogyo, nasga nekbatokyo ekyaddyo ne kyakkono nabisiigisa e ebgerebyo noluzzizzi olusigala mungalozo.\nD- obutabeerayo kiziyiza mazzi kutuuka kumubiri okugeza nga erangi oba ebisiigibwa kungalo eri- abakyala nebirala kyokka olusavusavu terukosa era teruziyiza.\nE- obutabeerawo nsonga ekugaana kuko- zesa mazzi nga obulwadde, naye bwewa- beerawo ekigaana kiba kikukakatako oku- saaba emfuufu-Tayammam- mukifo kya-wuzu.\nq Bwenfuna wuzu ate nekituuka ekiseera kya- swala endala era kinkakatako okudda mu okutawaaza?\n-Nedda ebbanga wuzu-yo lyemala nga tennaba kwononeka.\nq Ngeriki era ddi wuzu yange lweyononeka?\n-Ebyonona wuzu biri bintu musanvu:\nokufuluma kwomusulo, empitambi, omukka, okwebaka, nabulikyonna ekijjawo amagezi nga okuzirikako no- okutamiira nekyalalo ekitono ne- kyomumakkati «oyinza okuddayo mumulyango gwa Janaba ne-ekikuluto»\nBwennamala nendaba mumaaso gataata nga mulimu akakunizo nga katandise oku- laza obuwuzi bwako mumagezige kyokka kyennalowoza nekibeera kituufu.\nTaata wange yewuyo agamba nti: ngenda kukome-kkereza okwogera kwange netteeka eribuna nga likwata kuwuzu lijja kukugasa.\nQa’eda esooka: buli yenna afuna wuzu ate bwamala nabusabusamu, nga agamba bwati abaffe wuzu-ye eyononese nevawo nebimu kubyonona wuzu omusanvu ebyayise oba asigadde kubutukuvubwe…. Ku-wuzu-ye.\nq Ekyokulabirako …?\n- Nafunye wuzu kumakya era nekakasa mwe- kyo katikati, naye ekiseera kyazuhuri bwekituuka noyagala okusaala, kati nobuusabuusamu abaffei oyngizza enkokola oluvanyuma lwo okufuna wuzu oba nedda tokikoze nobeera nnga osigadde kkubutukuvu, mukiseera ekyo oga- mba nti: nze Nnina wuzu, era nosaala. –Al-Qa-eda eyokubiri: buliyenna atafunye wuzu oba afunye wuzu naye neyononeka wuzu-ye nefa bwamala nabusabusaamu oluvannyuma aabaffe atawazziza ogwokubiri obanedda?\nYye abeera talina wuzu.\nOzukuse mutulotwo kumakya, ekiseera kya zhuhur bwekituuka noyagala okusaala, kati nojjirwa shakku, kirabka oba nafunye wuzu oluvanyuma lwokuzukuka oba nedda, mukiseera ekyo ogamba nti mazima nze sifunye wuzu kati notawaza era no- saala.\nbuli yenna atawaaza namala okutawaza, ate bwamala nabuusabusa mukutuuka kwa wuzuye oluvanyuma lwoku Jivamu, wuzu-ye ebeerantuufu.\nq Ekyokulabirako: Otawazziza nomala okutawaza, bwomaze nobusabuusa oluvanyuma: kirabika oba nnaabye ekyenyikyange oba nedda sikinabye? Oba okuna ba kwange mukyenyi kubadde kutuufu oba nedda? mukiseera ekyo ogamba nti wuzu yange ebadde ntuufu.\nq Bwobuusabuusa mukusiiga okugulu okwakkono? Oddamu okusiiga okujjako singa oba oyingidde mumulimu omulala okugeza nga okuta- ndirira ku-sswala, oba shakku ezeewo luvannyu ma lwa kuva mukuliinanyisa awo mukseera ekyo shakku oba tojifako.


Bukedde Online - Lutaaya ayogedde lwaki yagobye aba Golden Band mu kuziika kitaawe; Nabo bamwanukudde\nGen. Kayihura ayogedde ku by'okuzingako omuzikiti gw'e Nakasero\nAbatabuliiki balumirizza Poliisi okubba ob...\nLutaaya ku kkono ne Musa Kavuma (KT)manager wa Golden Band\nGEOFFREY Lutaaya awadde ensonga kwe yasinzidde okugoba aba Golden Band mu kuziika kitaawe Nelson Kaboggoza. Eggulo Lutaaya, yalambuludde ensonga eziwera kyokka buli emu nga maneja wa Golden Band, Musa Kavuma agitangaazaako.\nLutaaya yagambye bwati: Nze nnabadde sisobola kwogera bintu bizito ng’ebyo mu kuziika kitange kyokka ensonga zino ze zandeetedde ekyo era ssejjusa kubyogera.\nAbayimbi ba Golden Band bankoze bingi bukya twawukana (mu 2014) omuli okwagala okusuula ekibiina kyange n’okunjagaliza okufa. Ku kino, Kavuma yagambye nti ekibiina kyabwe kikola byakyo, ebya Lutaaya tebalina kye babyetaaza.\nBwe njagala okukola ebivvulu, waliwo gye sisobola kubikolera ng’abayimbi b’ekibiina ekyo bayita emabega ne bannemesa.\nWaliwo lwe nnayagala okukola ekivvulu omwaka oguwedde ku Africana kyokka ‘buukingi’ yange (olunaku lwe nnali njagala) baalugaana nga bagamba nti lwali lutwaliddwa. Oluvannyuma nnategeezebwako omuntu omu nti abantu abo be baabiri emabega, era ne ku lunaku olwo tewaaliyo kivvulu.\nKyokka ne kino Kavuma yagambye nti talina ky’akimanyiiko wabula alutwala ng’olugambo olusaasaanyizibwa abantu abaagala okulaba nga wasigalawo olukonko. l Nnali nsasudde ‘buukingi’ ku Calendar nkolerewo ne Bbandi yange eya Da Nu Eagles ku lw’abaagalana omwaka ogujja kyokka nnalemesebwa ne ssente ne bazinziriza.\nAbo bennyini be baatuukirira aba Calendar ne babasaba nti sikolerawo ne batiisatiisa nti bo bajja kusengukawo singa nzikirizibwa okussaawo ekivvulu era bannyini kifo bwe baatya okufiirwa bizinensi y’aba Golden, kwe kusazaamu ebyange ne banziriza ssente.\nBino nabyo Kavuma yabisambazze n’awa Lutaaya amagezi okusengejja bye bamubuulira aleme kubyesigamako kusunguwala atuuke n’okukuba ekimuli ku ‘ssanduuke’ ya mukadde we. l Basiiba basekeeterera abayimbi ba bbandi yange abato bave mu kibiina nga babasuubiza emmotoka singa bavaayo.\nWabula Kavuma yagambye nti ebyo byonna tebiriiko mutwe na magulu kubanga mu kibiina kya Lutaaya tebalinaayo muyimbi yenna gwe beetaaga.\nl Bwe baba banjagala nga ky’ekyabaleese okuziika, maama wange Margaret Kaboggoza yalwadde n’amala mu ddwaaliro e Nsambya ennaku 391, nga tebazze na kumulabako ate ng’eddwaaliro ly’e Nsambya libali ku nnyindo; ate bwe bava awo nga bajja nti okuziika taata!\nOkuggyako Catherine Kusasira yamulambula ate n’ewange atera okuyitawo n’ambuuzaako era bwe nnabagobye ye (Kusasira) nnabadde sirina bwe mmutaliza naye ye muntu yekka atalina buzibu.\nBaabadde bazze kweragira ku kitange kubanga baabadde bazze n’owa kkamera abakube n’ebifaananyi abisaasaanye balyoke bagambe nti oba mugamba nti tetukolagana ne Lutaaya, ate lwaki twamuziikiddeko.\nSinga baabadde balina ekimuli ekyabwe ne bakireeta lwabwe, ekyo kirala. Naye nneewuunyizza bwe nnasituse ate nabo ne bansitukirako ng’ate nze saagala kubeesembereza ndudde nnyo nga mbatya. l Nze ssirina nkwe bwe nkunyiigira nkugamba.\nNaye abasajja abo balaga abantu ku ngulu nti balina enkolagana n’abantu abalala wabula nga munda babapangira bibi byereere. Abatabamanyi lwe mulibamanya nti bwe batyo bwe bali mulikitegeera.\nWaliyo abantu babiri be sigenda kwogera mannya ssaawa eno naye be basinga okubeera ab’omutawaana (mu kibiina kya Golden); tebaagaliza ate eby’eddogo bye basiibamu. l Abampaayiriza nti nayuzizza ssente z’amabugo gaabwe, balimba kubanga nze simanyi na kumanya oba baawadde amabugo.\nEkirala, ssi nze nnabadde ngakwata era sibimanyi. l Gen. Katumba Wamala yatukuutira twagalane nga twawukana kyokka bbo balaga nti kiri bulungi ate bwe badda ebbali ne babissaamu effitina.\nlNabadde n’obulumi bwa Muzeeyi bungi nga siyinza kubugattika na bulumi bw’abantu abatanjagala okujja okunsaasira ng’ate nkimanyi nti si kye bategeeza.\nIRENE NAMATOVU (mu ka Lutaa ya) ayoge dde: Mu bigambo bye yategeezezza bwati: Bwe yamaze (Lutaaya) okwogera ebyo, nnamutuukiridde ne mmusaba antegeeze lwaki anyiize nnyo bw’atyo kubanga nze sikirabangako ng’avudde mu mbeera okutuuka awo. Kye mmumanyiiko, talina nkwe ayogera kimuli ku mutima.\nEra yanzizeemu nti, “Ebintu ebyo nnabyogedde biva ku ntobo ya mutima gwange era mbikakasa”. Bwe yah− hambye nti kaabyogedde bimuvudde ku mutima, kyansanyusizza kubanga ekyo kisingako okutereka obusungu ebbanga lyonna.\nMu February wa 2011, Omusumba Bugembe owa Light Your World e Nansana yayita abayimbi ne basereebu abalala bonna era ekyasinga okusaanikira okusaba kw’olwo ly’eddogo eryali ligambibwa okubaawo wakati w’ekibiina kya Eagles Productions ekyalimu Lutaaya ne banne aba Golden bwe banenehhana nga balowooza nti muyimbi munnaabwe, Fred Ssebatta abaloga era tebalinnya ku siteegi emu.\nKw’olwo Bugembe yabakaka beekwate mu ngalo ne bagaana wabula Stecia Mayanja yalugwamu bwe yatuuka kikeerezi ne bamugamba akwate Ssebatta mu ngalo n’akikola nga tamanyi nti bakamaabe baakigaanye dda. Bugembe yabagamba nti kati bwe liba ddogo, katulabe ekiddirira. Kigambibwa nti baasooka kugendayo abasabire ku by’eddogo lyerimu.\nAbby Musingu zi (aman yiddwa nga Abte x) awagi dde Lutaa ya Yagambye nti: Lutaaya kye yakoze ky’ekituufu kubanga ow’enkwe bamulangirira misana nga buli omu alaba; Nze simunenya kubanga ne bwe mbeera nze nneebuuza, nti bwe nfiirwa nga gwe tonjagala, lwaki ojja okuziika nga mmanyi nti olina enkwe!\nMuzee yi Ka bogo zza okukubwa PULEESA ye kanaalu zaala -Tonn y Ssempi jja Ssempijja akulira ekibiina kya Uganda Music Promoters and Venue Owners Network yagambye nti ekimu ku birudde nga byogerwa ky’eky’obulwadde obwasse muzeeyi Kaboggoza okuba nga bwasajjuka mu 2014 bwe yakubwa puleesa nga bamutegeezezza nti abayimbi okuli Mesach Ssemakula, Ronald Mayinja ne bannaabwe baawukanye ku Lutaaya n’asigala yekka ne mukazi we Namatovu era Muzeeyi n’atya ng’alowooza nti eyo y’enkomerero ya mutabani we.\nKyokka abaddukanya ebibiina byombi balina okumanya nti bwe biba bya kugenda mu maaso, balina okutabagana. EBY ABADD EWO n’okubuulira Lutaa ya Omugagga Guster Lule Ntakke eyabadde n’akazindaalo bwe yayise Lutaaya akulemberemu bayimbi banne okuganzika ekimuli ku mubiri gwa Muzeeyi Kaboggoza, abayimbi okwabadde Haruna Mubiru Kitooke, Kusasira, Ssemakula n’abalala beesowoddeyo ne bayimirira emabega wa Lutaaya.\nAbayimbi abalala abaabadde bakyajja bwe baalabye Lutaaya ng’akaaye, beemuludde mpola olwo Lutaaya n’asaba akazindaalo nga bw’akutte ekimuli n’atandika okulangira banne nga bw’akaaba ng’agamba nti kitaawe tabadde na nkwe era tekijja kumukola bulungi bw’awerekerwa abantu ab’enkwe, abeefuula abamwagala ate nga baakolerera kimu agwe. Wano yatambudde mukungujjo n’ekimuli n’akikuba ku ssanduuko ya kitaawe nga bw’ayongera okulangira banne.\nBano bwe bati bwe baayogedde ku nsonga eno: Benon Kibuuka: Njagala okubuulirira Lutaaya nti omuntu bw’afiirwa aba mu bulumi naye kye yakoze kyabadde kinene nnyo. Mu kuziika mufuuka omuntu omu okuggyako nga kizibu nnyo.\nNange maama wange okufa nali ku ‘sho’ ng’abalabi balaba ate ne bambikira nti maama afudde. Nasiba obulumi ne mmala ekivvulu. Meddie Nsereko yafiirwa omwana ne tuguma omuzannyo ne guggwa. James Ssenkubuge taata we yafa tuli ku siteegi era n’aguma.\nOmutaka Fredrick Kasibante Kayiira Gajuule (Mukubiriza wa lukiiko lw’Abataka): Wano mu Buganda mu kufiirwa, olumbe byonna ebibi ebyakolebwa obissa ku bbali kuba lino libeera kkuhhaanyizo lya buli muntu eyakusobya, abakwagala bonna babeera awo. Emikolo gino gyateekebwawo Bajjajjaffe ng’entabiro y’okuleeta obumu mu bantu era ky’ova olaba nti omuntu bw’afa, amabanja g’alese tufuba okulaba nga gasasulwa.\nKino kitegeeza nti okufiirwa, okuziika n’olumbe bikulu nnyo mu kuleeta obumu emirembe n’okuta-bagana mu bantu. Ne ku mabugo bwe kityo; tegagaanibwa ne bwe kiba ng’agakuwadde temukolaganirako ddala; era kitwalibwa nti gasobola okufuuka entandikwa y’okutabagana.\nDr. Adam Kimala Nsubuga (muwandiisi w’ebitabo ku byobuwangwa: Ku mufu tebakolerako ekyo era wano ewaffe mu Buganda buli muntu ajja mu kufiirwa ayanirizibwa nga bwe wabeerawo ebitaatambula bulungi, ebyo mubyogerako luvannyuma ate si mu luggya eyo wala mu bitooke.\nLutaaya ky’alina okukola kati, kuyita banne abo (aba Golden Band) okubayita n’abawa ekita ky’omwenge oba ekijjulo abeetondere n’okubeenenyeza nga kino kyakulaga nti ddala musajja eyategedde ensobi ne yeemenya mu mmeeme era akulidde ddala mu birowoozo.\nOmulabirizi Henry Katumba Tamale (Mulabirizi wa West Buganda eyakulembedde okusaba nga baziika): Nnabaddewo naye saabadde kumpi okwetegereza kiki kyenyinni ekyavuddeko embeera eno.\nOkutwalira awamu abantu bwe babeera nga bafunye obutategeeragana balina okusonyiwagana kubanga kino Katonda ky’atwagaza- okwagalananga n’okusonyiwagananga. Ng’enda kugezaako okulaba nga mpita abaana bano mbatuuze njogere nabo okulaba nga tumalawo obuzibu.\nBano bantu baffe n’olwekyo nga tulina okulaba ng’okusowagana kwabwe nga kuggwaawo kuba tetulina kukkiriza mbeera kutambula bwetyo. Nkyalinzeeko Lutaaya ave mu mbeera y’okunyolwa ndyoke mbakane n’omulimu ogwo.\nBukedde Geoffrey Lutaaya\nMuyimbi Kaboggoza kufa\nTaata wa Geoffrey Lutaaya\nAfande munkutte naye temulina sitamina\nAbayimbi ba Kadongo kamu batabukidde Benon Kibuuka\nEbikulu Museveni by'asuubizza 2021 -2026\nNRM egenda kusitula enfuna ya buli maka mu Uganda


Bukedde Online - Tuzudde enfo ya Mugisha eyatta owa bodaboda gy'abadde akasibira\nOmukungu alaze ekyalemesa NEMA okuwera obuveera\nTuzudde enfo ya Mugisha eyatta owa bodaboda gy'abadde akasibira\nBoris Johnson alidde obwakatikkiro wa Bungereza\nAkabinja ka Young Mulo kabadde kaakatta ab...\nBosco Mugisha eyakwatibwa ku katambi ne Young Mulo nga batuga owa bodaboda, abadde n’enfo mu Ndeeba w’abadde asinziira okubba n’okutta aba bodaboda.\nAkabanda (mu kasonda) Mugisha waabadde akasibira ku mwala gw’omu Ndeeba.\nMugisha eyakazibwako erya Mukiga ye yatemula Derrick Mulindwa ng'ali ne Aloysius Tamale eyakazibwako Young Mulo.\nBaamutta mu kiro kya June 30, e Kakeeka-Mengo. Mulo alabika mu katambi ng'anyoola Mulindwa ensingo olwo Mugisha n'alyoka aleeta ennyondo n'agikubisa Mulindwa okutuusa lwe yafa.\nMulo yakwatiddwa poliisi mu ssabo e Bukalango ku Lwokutaano ne kimalawo okukubagana empawa wakati wa poliisi ebadde egamba nti yattibwa mu bubbi obulala, n'aba ISO ababadde balumiriza nti Mulo akyali mulamu era aba ISO be bamulina.\nBukedde yagenze mu Ndeeba mu Kironde Zooni ng'eno Mugisha gy'abadde akolera emirimu.\nEbiseera ebisinga abimala ku mwala oguyita mu Kironde Zooni. Wano waliwo akafo mwe batuula.\nBwe bataba awo babeera munda mu kibanda kya ffirimu ekyazimbibwa mu mwala.\nAbatuuze bamanyi bulungi Mugisha era bwe baalaba akatambi k'okutuga Mulindwa ne bategeeza poliisi nti omutemu bamumanyi era ne bagiyamba okumukwata. Mu Kironde zooni mu Ndeeba mu Lubaga mulimu poliisi.\nAbaserikale baagambye nti Mugisha yali asala nsawo mu kibuga wakati gye yava n'asenga mu Ndeeba olwo n'atandika okuteega abantu naddala abakazi n'abanyakulako ensawo n'essimu. Abadde n'ekibinja ky'abavubuka b'akola nabo omulimu.\nBasinga kubateegera ku luguudo lw'eggaali y'omukka. Abadde yaakakwatibwa emirundi musanvu n'aggalirwa kyokka ng'amenya akaduukulu ka poliisi (akaduukulu ka mbaawo) n'atoloka.\nOmuserikale yagambye nti Mugisha yali abafuukidde ekizibu kubanga buli lwe yatolokanga ng'atolosa n'abasibe abalala.\nOluvannyuma kyasalibwawo buli lwe bamukwata bamutwalenga butereevu e Katwe.\nTekinnategeerekeka ngeri gy'abadde asobola kuva ku poliisi buli lw'akwatibwa. Kyokka Mugisha yabadde ategeezezza bambega wiiki ewedde nti alina omunene gw'akolera era buli lw'akwatibwa omunene oyo amuggya mu kkomera.\nWabula omuserikale yagambye nti ne ku poliiisi e Katwe, Mugisha alina ekibinja ky'ababbi abagenda ne bamweyimirira kubanga emisango egibadde gisinga okumuvunaanwa gibadde gyeyimirirwa, kyokka nga taddayo kugendayo okutuusa ate bwe baddamu okumukwatira mu bubbi obulala.\nMugisha yapangisaako akazigo mu Nsiike Zooni era n'awasizaamu omukazi gwe yazaalamu omwana. Oluvannyuma yatwala omukazi n'amupangisiza e Kawempe. Akwatagana ne Young Mulo Mugisha yali mubbi wa bintu byangu ng'amasimu.\nOkukwatagana ne Young Mulo baamala kumutwala Luzira gye yamusanga bwe yavaayo ne bafuuka ba mukwano era kigambibwa nti Mulo ye yamutendeka mu bubbi bwa bodaboda n'okutemula. Mulo yavanga mu Kisenyi n'agenda ewa Mugisha.\nAbadde asiiba mu kibanda kya Firimu Omu ku bakakiiko mu Kironde Zooni yategeezezza nti Mugisha obudde bw'emisana abadde abumala mu kibanda kya ffirimu n'okwebaka olwo emirimu n'agikola ekiro.\nYagambye nti ababbi abatigomya ekitundu babamanyi kyokka ekibamalamu amaanyi bwe batwalibwa ku poliisi bayimbulwa ne bakomawo ku kyalo ne batiisatiisa abatuuze. Mugisha alina ebbiina ly'abavubuka.\nBagumba ku kibanda kya ffirimu basuubula emyera gy'amatooke mwe beekweka nga bagutwala ng'omulimu.\nAmeefuga ga Uganda: Eggwanga likyali ku mulamwa oba nedda?\nSseggwanga Musisi yafutiza Abazungu e Kenya


AMABEERE G'ABAKAZI GALINGA BIBALA - The Bed Room Teacher\nAMABEERE G’ABAKAZI GALINGA BIBALA\nEBYOGERWA ku bbeere ly’omukazi tebiggwaayo. Ne mu Kkanisa oba Klezia bwe baba bagatta abagole, balagira omwami n’akoonesa akakokola ke ku bbeere ly’omukazi, olwo omugole n’ayisaamu omukono gwe ne guleebeetera mu maaso. Olwo ng’okugatta kuwedde.\nNaye nga lwaki ku bbeere kwe balagira omusajja okukoona? Bw’akwata obukwasi mukazi we mu ngalo okugatta tekubaawo? Nze naawe!\nEnneeyisa y’abakazi mu buliri ne mu mbeera zaabwe eza bulijjo esinziira ku nkula y’amabeere gaabwe.\nebbeere ly’omukazi gye likoma okugejja n’amazzi g’ekyama gye gakoma era ow’ebbeere eddene bw’asanga omusajja amanyi okutakula obulungi ensulo z’omukwano, obuliri bwonna muyinza okubutobya nga ku buli safaali amasuuka mulina okugakyusa. Ye amabeere yagatadde mu biti bisatu ng’agageraageranya ku bibala:\nWootameroni: Gano ge mabeere amanene nga meetooloovu nga bw’olaba ekibala kino. Omukugu agamba nti ab’amabeere bwe gati batera okuba n’amazzi amangi. Babeera bamanyi omukwano naye tebatera kwagala nnyo kwegatta. Mu bulamu obwa bulijjo babeera bagezi.\nEmicungwa: Gano tegatera kugejja era ku kifuba ky’omukazi kuba nga kwe batuuzizza emicungwa ebiri. Abakazi abalina amabeere bwe gati babeera beematira era baagala nnyo okunyumya akaboozi k’ekikulu. Kyokka omukugu ono agamba nti lwa kwagala kwegatta naye tebatera kuba na mazzi gawera.\nOvakedo/ Apo: Gano gabeera mawanvu ng’ebibala ebyo byombi. Ab’ekika kino baagala nnyo okwagalibwa era amabeere gaabwe gagonda ate malebevu. Baagala nnyo okwagalibwa ate batera okuba abenzi.\nWabula nga bwe bagamba nti tekiwoomera matama abiri, buli musajja alina ebbeere erimusanyusa ate n’amazzi g’omukazi okujja ebiseere ebisinga kiva ku ngeri omusajja gy’amukuttemu nga bali mu kaboozi.


Bukedde Online - KCCA egaziyizza pulaani y'okutereeza entambula\nKCCA egaziyizza pulaani y'okutereeza entambula\nJeniffer Musisi asimattuse abasuubuzi b'e ...\nABASAABAZE n’abamu ku ba takisi basanyukidde entegeka za KCCA ez’okuzimba ppaaka endala ebbali w’ekibuga n’okuggyawo ezimu ki siteegi mu bifo eby’enjawulo.\nBya HANNINGTON NKALUBO ne JOSEPHAT SSEGUYA\nBagamba ntu kino kigenda kuggyawo omugotteko gw’ebidduka n’okubanguyiza mu nkola y’emirimu gyabwen’okukendeeza obubenje ku nguudo.\nMu zimu ku ntegeka empya mwe muli okuggyawo ppaaka y’e Nakawa ezimbibwe e Banda, okuzimba ppaaka eyeetongodde e Bwaise n’okuddaabiriza ey’e Nateete n’okulongoosa enkadde etuukane n’omutindo.\nKCCA era tekyagala takisi zisimba ku siteegi ez’ekimpatiira omuli mu maaso g’amaduuka, mu makoona ne ku nguudo ez’enjawulo zonna zirina kuyingira mu ppaaka.\nKyokka abamu ku batuuze mu bifo awagenda okuzimbwa ppaaka zino basattira nti tebannaba kusasulwa era te bagenda kukkuriza pulojeti ya KCCA kutamabula.\nKCCA egamba nti ppaaka y’e Nakawa ebadde nfunda ate nga eri ku kkubo nnyo nti singa wabeerawo ekizibu kyonna ekivaako akabenje bayinza okukosebwa.\nKyokka abatuuze n’abakulembeze abeetolodde ekibangirizi ekitegekebwa okufuulibwa ppaaka e Banda bayomba nti ebintu babiwulira waggulu ate nga ppaaka ebakwatako butereevu.\nBagamba nti bawulira amayumba gaabwe gagenda kumenyebwa kyokka tewali nteeseganya zonna ku kubaliyirira era nti bo si beetegefu kukkiriza gamenyebwe.\nEra beemulugunya nti ekibangirizi ky’ettaka ekitegekebwa kya bwannannyini ate tekituuka ku kkubo.\nBagamba nti abaawa amagezi KCCA nti ekolewo ppaaka tebaasooka kutunuulira nsonga zikwata ku mayumba ga batuuze.\nKCCA baagirimba nti balina ettaka kyokka ng’ekitundu ekinene ku kkubo mayumba g’abantu era ne bwe kiba kutema luguudo bateekwa kusengula abatuuze ekitali kyangu.\nEkitundu ky’ettaka okugenda okuzimbibwa ppaaka e Banda kiriraanye olutobazzi lw’e Banda emabega wa Elizabeth Hotel.\nOlutobazzi luno NEMA yalugaana okuluyiwamu ettaka era gye buvuddeko KCCA yalabula n’abamu ku bagagga abaali bagezaako okuluzimbamu nti tebakkirizibwa.\nMu kiseera kino ekitundu kino kijjuzibwaamu ettaka. Abamu ku batuuze abaludde mu kifo kino bagamba okukituukamu oteekwa okumenya agamu ku mayumba g’abatuuze singa oba oyagadde kukola ppaaka etuuka ku luguudo lwa Jinja Road.\nSsentebe w’ekyalo kino ekiyitibwa Banda II omusangibwa ekibangirizi kino Muky. Fatuma Kitimbo yagambye nti “Tewali ngeri gy’osobola kukola ppaaka wano nga tokosezza mayumba g’abatuuze.\nEkisooka ekibangirizi tekisemberedde luguudo. Okutuuka ku luguudo osooka kumenya mayumba gaffe ate nga wadde baatubalirira naye batugamba nti eby’okutusasula batuyamba buyambi. Kati ebyo ani asobola okubikkiriza” bwe yeebuuzizza.\nYagambye nti singa ppaaka ezimbibwa amayumba agasoba mu 200 ge gagenda okumenyebwa.\nAbalala bagamba nti bwekiba kukola paaka mu kitundu kyaabwe, basooke baggule oluguudo oluyita wansi wa MOGAS ne luggukira mu kibangirizi kino nga luyita mu kitoogo okutuuka ku sitoowa ennene olwo bakozese akaguudo akatuuka ku sitoowa eziriwo.\nAte ba dereeva mu paaka y’eNakawa egenda okugibwaawo bagamba nti KCCA tekoze kimala mu ntegeka z’okusengula paaka yaabwe.\n“Eno ppaaka eri ku luguudo ate eri wakati, abava e Luzira Bugoloobi ne Ntinda beegatira wano ate bagamba bagitwale e Banda mu Kisenyi, wagenda kuba watya” Didas Kamukama bwe yeebuuzizza.\nN’awagirwa banne okuli; Shafik Lubega ne James Lukwago abaagambye nti bawagira entegeka kyokka baagala basengulwe nga byonna biwedde si kubatwala mu bifo ebikaayanirwa.\nKyokka abamu ku basaabaze n’abasuubuzi abakolera mu Banda n’abasangiddwa mu ppaaka y’e Nakawa basanyukidde entegeka z’okuzimba ppaaka ey’omulembe e Banda.\nBagamba nti ekifo kigenda kukulaakulana ate tufune abaguzi. Abatuuze singa bava mu nkaayana eziriwo ne bakiriziganya ne KCCA ebintu bigenda kutereera bulungi.\nWabula kansala Fredrick Kagga abatuuze gwe baalumirizza okukolagana n’ababagoba mu mayumba gaabwe yategeezezza nti ye ebintu abiyingiramu kuyamba batuuze.\n“Ekisooka tewali mutuuze agenda kugobwa nga tasasuddwa kyokka buli omu agenda kusasulwa ekyo kye yassa ku ttaka kubanga tewali alina ttaka awo,” Kagga bwe yagambye.\nAte kansala ku lukiiko olufuga Kampala Apollo Mugume yagambye nti takisi nnungi naye tasobola kukiriza batuuze kunyigirizibwa.\nYe Omwogezi wa KCCA Peter Kaujju yategeezezza nti ppaaka ezigenda okuzimbibwa mu bitundu ebyenjawulo okuli Nateete, Bwaise ne Banda, bakkiriziganyizza ne bannannyini ttaka kwe zigenda okukolebwa.\n“KCCA tetugenda kugula ttaka wabula tugenda kukolaganira wamu ne bannannyini ttaka tuzimbe ppaaka zino, kikendeeze ku mwegotteko gw’ebiduka mu Kampala,” Kaujju bwe yagambye.\nYagasseeko nti ebigendererwa bya kuyamba basaabaze n’abalina takisi okulaba nga byanguyirwa ebyentambula.\nBADEREEVA ba takisi e Bwaise n’abakwatibwako omuli bakondakita mu takisi eziva mu bitundu ebyo, balaajanidde KCCA eyongezzeeyo nsalessale ow’ennaku 90 ze baabawanga bagamba nti abulako ennaku 30 babagobe mu ppaaka yaabwe wabula ekifo we badda kikyababuze.\nBaddereeva bano abaasangiddwa mu ppaaka yaabwe ku kkubo e Bwaise ku Lwomukaaga baategeezezza nti, KCCA yabakyalira ku ggombolola ne bateesa ku ky’okubasengula wabula\nbamaze emyezi ebiri nga banoonya ekifo we bayinza okusengusiza ppaaka kibabuze.\n“N’ekifo ekimu kyokka kye twazuula wano okumpi, bannanyinikyo baagaana nti bagenda kuzimbawo akeedi.\nTwabalemerako naye era bwe baaba ng’abakkiriza ate nga batugamba nti bayinza okukikola mu myaka ng’etaano egijja,” bwatyo ssentebe wa siteegi y’e Luweero John Oleba bwe yategeezezza Bukedde.\nWabula ensonda mu kitundu kino ezitaayagadde kwatuukirizibwa mannya, zaategeezezza nti buli gwe batuukirira okubawa ekifo atya nti KCCA ne Gavumenti bayinza okuba nga bali mu lukwe lwa kutwala ttaka lyabwe nga beerimbika mu kussaawo ppaaka.\nYagasseeko nti KCCA yabalabula okusengula ppaaka eno nti yassibwa ku kkubo ekyonoona ‘pevumenti’, okuleeta akalippagano k’ebidduka n’ensonga endala kyokka baabaleka awo bo beenoonyeze ettaka ekintu ekibakaluubiridde nga kati beetaaga kuyambibwa.\nAbamu ku bakolera mu ppaaka eno bakkirizza nti kituufu erina okusengulwa naye olw’okuba nabo bantu banoonya ekikumi okubezaawo ‘famire’ zaabwe, KCCA yandisoose kukakasa nti, balina we bagenda okudda.\nAte bo abasaabaze abayita mu ppaaka y’e Nateete, baddereeva n’abakulira ppaaka eno, beewuunya ekyatuuka ku bakwatibwako olw’okubalekera ppaaka eri ng’ebikata bya lumonde.\nKyokka abakulembeze mu ppaaka eno nabo banenya KCCA bwe baategeezezza nti baatuula ne nnannyini ttaka lino, Mw. Louis Ntale n’abategeeza nga KCCA bwe yamulagira y’aba agyeddaabiriza kyokka ate tekyamuwa ssente yonna.\nWano omu ku bakulira ppaaka eno ne siteegi y’e Mityana, Peter Kiteera we yasinzidde okugamba nti, okuva KCCA lwe yamala okukola ppaaka empya, yaggyawo ssente zonna ze yali esasula bannanyini ppaaka ez’enjawulo omuli n’eye Nateete kyokka ne bewuunya\noba nga mmotoka zonna zinaggwera mu ppaaka empya eri e Kampala ate nga nayo bali mu kukendeeza takisi zaamwo bateekemu bbaasi!\nAgamba nti, KCCA esolooza ssente ezisukka 100,000/- ku buli takisi omwezi kyokka n’eremwa okukola ppaaka yaabwe ate ne balagira nnanyini ttaka okugikola nga tebamusasula so nga ne takisi tezimusasula!\n“Enkuba bw’etonnya, ppaaka eno eba ng’enzigale kubanga abasaabaze tebaagala kulinnya mu bisooto n’emmotoka zennyini tezaagala kujjayo olw’okuddugaliramu. Kiba nga kidiba,” Kiteera bw’agamba.\nEmbeera ppaaka eno mw’eri eyungula ezziga kubanga ebinnya bingi kyokka enkuba bw’etonnya ne bijjula amazzi ate bw’ekya ebisooto ne bigisalako ng’enjogera y’ennaku zino.\nAbantu abalala batya nt, ppaaka eno bw’enaaba y’etwala mnotoka zonna eziva ebuvanjuba, ejja kuba nfunda.\nOmwogezi wa KCCA, Peter Kauju ategeezezza nti okukola pulaani y’okuzza obujja entambula mu Kampala, tekigenda kukosa muntu n’omu kubanga bagenderera kukulaakulanya kibuga si kulemesa bantu.\nKaujju yannyonnyodde bw’ati ku buli kutya okuli mu kitundu gye bagenda okutwala ppaaka za takisi;\nBwe twali tutandika ppaaka empya, tulina ebifo ebyenjawulo gye twatwala emmotoka zibeereyo era nga tulina okubasasula era n’e ppaaka y’e Nateete bwe kyali naye bwe yaggwa\nNaye ffe tujja kusigala nga tukola ogwaffe nga bwe tulina okukola okulaakulanya ppaaka ezo. Tetuyinza kulekerera b’e Nateete ku kulaakulanya ppaaka.\nMu kibuga tulina pulaani kwe tutambuliza emirimu gyaffe. Tutuula ne be kikwatako ne tukkaanya ab’e Bwaise tujja kukolagana nabo okulaba nga tetutaataaganya mirimu gyabwe\nbwe gunaaba ng’omulimu guwedde, tunaalaba ekiddirira naye nga tetusuubira kubagoba nga tebalina gye balaga.\nTuli mu kupima kati mpenda za ttaka lyaffe twawuleko eryo erikaayanirwa naye ng’omulimu gw’okuzimba ppaaka eya kalian gutandika essaawa yonna.\nKCCA egaziyizza pulaani y’okutereeza entambula\nEngeri gy'osigaza ekitiibwa nga mukyala wo akusinza ssente